text:
La Cabana Beach Resort & Casino ta honra KWF, Koningin Wilhelmina FondsPosted: July 27, 2015 in Noticiero 94
Congreso 2015 di Testigonan di Jehova: ‘Imita Jesus!’ pa mehora bida di famiaPosted: July 27, 2015 in Noticiero 94
Oranjestad – Testigonan di Jehova ta invita un i tur pa e congreso di e aña akí cu e tema central: ‘Imita Jesus!’ Lo analisa kico ta clave pa un bida di famia feliz, enfocando riba e ehempel di Jesucristo. Imitando Jesus su forma di pensa, papia i trata cu hende, cada miembro di famia ta optené hermentnan valioso pa edifica famianan mas fuerte i uní.
‘Imita Jesus!’, cu ta na Papiamento, lo tuma lugar for di diabierne awor y te cu diadomingo, na Aruba Marriott Hotel – Ballroom. Tur tres dia e programa ta cuminsa pa 9:20’ or di mainta. Manera ta tradicion mundialmente, boluntarionan di e Testigonan lo percura pa ekiponan audiovisual i tambe otro provisionnan necesario pa tur presente por disfrutá di e programa den un ambiente agradabel i trankil.
Informacion util
Un i tur ta bon biní na e congreso ‘Imitá Jesus!’ pa risibí informashon util pa bo mes i pa bo sernan kerí. Por baha e programa na http://www.jw.org/jw-paa/publicacion/.
Entrada, manera semper, ta gratis ya cu ta cu donacionnan completamente boluntario e Testigonan ta financiá eventonan manera esaki.
Rene Herde’ SOSTENEBILIDAD: UN META CRUSIAL PA FUTURO Ta solamente esnan cu kier cambio structural pa Aruba ta sostenePosted: July 19, 2015 in Johnny Habibe
Oranjestad-Sostenebilidad. E palabra aki ta wordo usa tur caminda rond di mundo. E ta representa e concepto cu tur loke nos haci y tur desicion cu nos tuma, ta dura pa hopi tempo, cu e no ta afecta naturalesa, cu nos por carga y sostene loke nos dicidi y crea pa hopi aña. Awendia no ta acceptabel pa tuma desicionnan cu ta daña medioambiente sin cu tin un bon proteccion. Tampoco ta acceptabel pa tuma desicionnan cu ta sirbi un meta a corto plazo so, pero cu a largo plazo ta resulta malo. Ta pesey hende, organisacionnan y partidonan politico cu no tin plannan pa futuro of ta pensa a corto plazo so, no ta sostene e concepto di sostenebilidad. E temanan di energia y finansa publico cu a y ta wordo discuti hopi den politica y comunidad na Aruba, ta bon ehempelnan di con ta maneha nos pais cu bista riba sostenebilidad a largo plazo.
ENERGIA
AVP ta na fabor pa cambia e forma cu nos ta genera energia na Aruba. Enbez di uza produtonan di petroleo, AVP kier uza energia di solo, biento, awa, etc. E motibo ta pasobra nan ta formanan di energia cu ta sostenibel a largo plazo. Nan no ta caba nunca. Nan no ta daña medio ambiente. Ademas e cambio pa energia alternativo of renovabel, lo nifica cu a largo plazo Aruba no ta depende di otro paisnan pa su energia y nos ta spaar mas cu 300 miyon florin tur aña. No ta straño cu oposicion ta contra di energia renovabel y sostenibel. Nan no ta pensa a largo plazo.
ECONOMIA & FINANSA
Finansas publico ta otro bon ehempel. Si tabata pa oposicion, Hulanda y CFT, na 2009/2010 gobierno lo mester a tuma medida pisa pa saca nos pais di e abismo economico(-15% di GDP), social (desempleo +12%), decadencia y infrastructura antigua cu nos pais tabata aden. Si a haci esey e lo a strangula nos economia ainda mas y nos pais lo a keda pega den negativo. (Mira paisnan Europeo y mira nos hermana isla Corsow.) E recuperasion economico di Aruba den apenas tres aña, e recuperasion di forsa di compra y e cambionan structural den infrastructura di nos pais cu nos a wak den e ultimo añanan, hamas lo a tuma luga. E meta di corto plazo di Hulanda, CFT y oposicion, tabata y ta pa percura pa e cifranan di finansa publico so ta na orden. Loke sosode cu e resto di pais no ta importa nan. AVP al contrario a scohe pa cambionan structural pa diferente motibo: e cambionan y inversionnan structural ta percura pa henter nos pais sali for di e dobel crisis. E ta duna forsa bek na tanto Pueblo como comercio. E ta mehora e “producto Aruba” y prepara nos pais pa retonan den futuro. E cifranan di finansa publico ta importante. Pero esey no ta e unico cos cu ta conta. E calidad di bida, mas hende cu trabao, cuido di salud pagabel pa tur hende, entradanan mas sigur pa trahado y pensionado, miho oportunidad pa habri negoshi y haci ganashi, oportunidadnan nobo pa hobennan. Tur esaki ta mes importante pa nos pais. Un maneho cu ta dirigi riba tur esaki y no solamente riba cifranan bunita di finansa publico, ta un maneho sostenibel.
SOSTENEBILIDAD POLITICO
No ta straño cu oposicion politico na Aruba no ta kere den e concepto di sostenebilidad. Nan metanan ta limita y di corto plazo. Nan ta kere den balansa presupuesto y finansa publico a corto plazo so. Pa AVP e bienestar di henter Pueblo ta bin na prome luga. Un miho economia, miho instructura cu ta crea oportunidadnan economico y social nobo. Esey ta crea e base pa balansa finansa publico tambe a plazo medio y sigura un pais sostenibel a largo plazo.
E BBO di MEP ta parti di reforma fiscal y e BBO di AVP ta un medida cruel imponi riba lomba di puebloPosted: July 19, 2015 in Johnny Habibe
Oranjestad-Traha y laga publica 10 comunicado tur dia no ta ningun arte, sino ta muestra di un ansha di morto di un partido cu ya ta sintiendo e rosea cayente di un pueblo den dolor y desesperacion. Pueblo mes ta testigo con e lider di fraccion di AVP, Baba Herde diariamente ta haci intentonan sobrehumano pa defende y tapa tur e maldadnan di su gobierno treciendo un gran cantidad di mentira y disparate den su comunicadonan.
Sinembargo remarcabel ta cu e persona aki no ta goza di ningun credibilidad den pueblo y den e ultimo 3 eleccionnan esaki a wordo comproba caba den e cantidad di votonan cu el’a ricibi: 139 voto na 2005, 313 voto na 2009 y 298 voto na 2013. Y den e fraccion di e 13 parlamentarionan di AVP mes, Baba ta aparece como e di 4 cu menos cantidad di voto. Pues si den 10 aña di ta activo den politica un persona asina no ta logra haya ni sikiera 300 voto, anto esaki ta bisa mas di su calidad como politico y cu e no tin cu warda ningun dia mas pa tuma honor na su mes y bati retirada for di politica.
Baha deficit y debe nacional
Despues cu ya pa algun siman caba Baba Herde porfin a cuminsa comprende e reforma fiscal di MEP, esta di cambia belasting directo pa indirecto y cu tur hende ta contribui e ora ey den caha di gobierno, awor e kier tilda MEP cu MEP a introduci BBO pa haya mas placa, siendo cu ta for di 1997 caba IMF tabata boga pa gobierno introduci e belasting indirecto aki. Partido AVP den gobierno nunca a mustra curashi pa haci esaki y ta danki na Gabinete Oduber cu na 2007 e BBO a wordo introduci. Enberdad, manera cu Baba mes a declara cu ‘gobierno di MEP a haya mas placa’, pero mester agrega cu hamas e sumanan extra aki a wordo malgasta manera cu partido AVP ta haciendo actualmente. Ora cu Baba ta referi na e añanan 2007 y 2008 di Gabinete Oduber, e mester comprende e cifranan den e tabel adhunto y admiti cu gran parti di e sumanan ricibi na BBO tabata pa baha e deficit di gobierno. Asina nos por mira cu e deficit a ser reduci for di -119.5 miyon florin na 2006 te cu -71.4 miyon na 2007. Y e reduccion di e deficit a continua e aña siguiente, esta na 2008 caminda a registra te hasta un Surplus di 51.4 miyon florin. Consecuentemente nos por mira tambe cu e debenan nacional a baha na 2008, compara cu 2007. Pues locual Baba Herde kier bende pueblo, esta cu gobierno di MEP supuestamente a malgasta e sumanan ricibi di BBO ta un mentira flagrante, ya cu e sumanan aki a wordo aloca pa baha e deficit financiero y nos debenan nacional, algo noble cu AVP por siña di dje.
BBO y reapertura di Valero
Un otro manipulacion den e comunicado di Baba Herde ta cu e introduccion di BBO na 2007 supuestamente a causa e ceramento di e refineria Valero ‘poco tempo despues’. Esaki ta hopi straño, ya cu ta te despues di 6 aña (!), esta na final di 2012 e refineria Valero a cera bao di Gabinete Mike Eman. Hecho ta Baba mester splica pueblo di un bez pa semper, dicon su gobierno di AVP no a debolbe Valero e suma completo di 278 miyon florin di BBO y p’asina laga e refineria keda habri, manera cu awor e kier pretende? Pakico manera poco zamuro e gobierno di AVP a bula riba e sumanan di BBO ricibi di Valero y tambe di placa di Plant N.V. y a malgasta esakinan na nan antoho, lagando solamente rasca di huña atras den caha di gobierno?
8% ta menos cu 3%
Riba e ponencia di Baba Herde cu “MEP a impone BBO, MEP a defende BBO, despues MEP a bisa cu BBO ta un medida”, partido MEP kier ta hopi cla den esaki. E introduccion di BBO di 3% na 2007 bao di gobierno di MEP ta parti di un reforma fiscal cu desde algun decada caba mester a ser implementa na Aruba. Sinembargo ta e gobierno di AVP cu Baba ta defende ciegamente durante campaña a venena mente di pueblo cu e BBO aki ta un medida cu lo wordo elimina for di prome dia cu nan drenta gobierno. Awe Baba kier manipula mente di pueblo bisando cu ta te na 2016 e BBO lo wordo elimina (pues 6 aña despues di nan engaño electoral!), pero e no ta bisa acerca cu nan lo bay introduci un impuesto nobo ABB di 8%! Aparentemente pa Baba un biaha mas 8% ta menos cu 3%. Cu awe e BBO a ser aumenta te cu 3.5%, ta mas cu obvio cu esaki ta un medida cruel riba lomba di pueblo, ya cu e gobierno aki di AVP ta adicto na malgasta tur fondo publico y awe nan tin necesidad di sigui ranca mas placa di pueblo y p’asina nan fiesta por continua.
Finalmente, nos por mira pues cu e buraco cu AVP a coba pa MEP, awe nan mes a cay aden, pero cu un scenario tristo cu nan a lastra henter pueblo Arubano benta den e buraco aki.
Parlamentario Marlon Sneek “Si Xiomara kier sa algo di ‘El Pollo’ e tin cu puntra ‘El Gallo’ Glenbert Croes”Posted: July 19, 2015 in Noticiero 94
Oranjestad-Parlamentario Marlon Sneek ta kere cu Xiomara Ruiz Maduro di fraccion di MEP, ta totalmente perdi den su agonia politico, ya cu segun e politico aki, e no ta hayando cobertura y ningun hende ta pasa su noticianan.
Fuera di esaki sr Sneek a mustra cu Xiomara ta completamente bruha y den su agonia ta contradeci su mes formalmente ya c’un rato e miembro di MEP ta bisa cu Gobierno no ta haciendo nada pa reapertura di refineria Valero pero un rato despues e mes ta bisa cu Gobierno lo tin un deal c’un compania pa habri Valero.
“E cos di mas pret di Xiomara di MEP ta cu ora e ta papia cu supuestamente Gobierno lo tin un deal cu ‘El Pollo,’ un compania pa habri Valero pero realidad di esaki ta cu e unico politico cu ta sacando potret cu bandera Venezolano y di PDVSA, ta ‘El Gallo’ Glenbert Croes kico tin aya na Venezuela mi no sa mester check cu ‘El Gallo’ Glenbert Croes cu practicamente ta biba na Venezuela.
Nos por a tuma nota tambe riba Internet un publicacion na Venezuela di un entrevista hasi cu Glenbert Croes cu ta bisa: “Aruba se solidarisa con Venezuela en disputa por el Esequibo,” un disputa cu Gobierno di Venezuela tin cu Guyana y Glenbert Croes ta bay Venezuela y ta duna un declaracion den nomber di pais Aruba.
Entre otro ta menciona cu Glenbert ta yiu di El Libertador y ta bon pa Xiomara sa cu si tin un hende cu tin link cu Venezuela y cu El Pollo, ta su colega ‘El Gallo’ Glenbert Croes
Xiomara mester bay busca e problema aki cerca su colega di partido of ta un guera a cuminsa caba den seno di MEP, pa mira con ta corta hala di Glenbert Croes y nan ta cuminsa traha storianan di El Pollo y El Gallo pa entre nan, nan mes caba cu otro.
Nos por a mira tres siman pasa tambe un potret cu tabatin di sr Glenbert Croes cu Roy Dasa, un parlamentario cu practicamente no ta den funcion mas ya cu nan a dicidi na Venezuela cu nan no ta bay tin eleccion mas pa Parlamentarionan cu ta representa e pais den Parlatino, pero di e asamblea mes Parlamentarionan lo wordo asigna den futuro pa bay Parlatino mescos cu aki na Aruba.
Pero aki un biaha mas por tuma nota miembronan di fraccion di MEP ta djis saca potret pa bisa cu nan ta bezig c’un partner strategico , gewoon un farce , un creamento di expectativa falso pa purba di crea emocion den e pais, cerca pueblo sin cu nan ta honesto cu nan.
Den un reunion cu mi a participa na Mexico siman pasa, mi por a combersa cu e delegacion di Santo Domingo cu a informa mi persona cu PDVSA a cuminsa bende e refineria na e isla ey.
Na 2010 PDVSA a cumpra e refineria aki na Santo Domingo y awe PDVSA ta den proceso di bende e refineria aki anto ta bon pa esunnan di MEP bin splica cu cua placa nan ta bin cumpra e refineria aki na Aruba.
Tambe ta bon pa mustra cu Venezuela a cuminsa den Caribe cu e asina yama PetroCaribe caminda e paisnan den Caribe aki tabata haya petroleo na un prijs preferencial Santo Domingo, Trinidad & Tobago y otronan, y awe PDVSA a yega Santo Domingo y bisa cu nan cu loke nan debe nan por paga mita di dje y lubida e resto, ya cu Venezuela tin mester di placa, mester di dollar y awor kier haya loke nan por haya pa cubri nan situacion financiero.
Un compania cu tin un refineria na Santo Domingo y cu ta den proceso pa bende esaki, nos por mira El Gallo Glenbert Croes di MEP sacando foto cu e bandera di Venezuela y di PDVSA y a bisa cu el a combersa cu un of otro hefe, un of otro director pero ningun caminda por mira Glenbert riba un foto cu e hendenan aki den combersacion.
Nos ta kere cu a bira e momento pa nos bira serio cu pueblo, pa nos ta honesto cu pueblo y stop di hunga wega, ya cu Gobierno ta moviendo, Gobierno a bin y papia cu e comision y a informa cu e tin un compania na Merca interesa cu cual e ta den deliberacion cune cu ta mustra serio y e reunionnan aki ta tumando luga den tur seriedad posibel pero otronan tin cu stop di troce e berdad,” Parlamentario Marlon Sneek a declara recientemente.
“E LIÑA BERDE DEN TUR LOKE NOS HACI” No kita di un pa duna e otro, pero reparti loke tin mas husto!Posted: July 19, 2015 in Johnny Habibe
Oranjestad-“Cada dia e meta y pensamento di AVP den gobernacion di nos pais ta bira mas cla. Cu cada reto of dificultad nobo, cu cada cambio den mundo cu tin influencia riba nos pais, cu cada desicion den Reino of den nos pais cu tin impacto riba nos economia y riba calidad di bida di nos hendenan, cu cada uno di nan e principionan politico, economico, social cu ta guia e desicionnan di AVP, ta bira mas cla.” Lider di fraccion di AVP den Parlamento, Rene Herde’ a bisa esey ora e tabata splica desicionnan importante cu su fraccion a tuma den ultimo cinco añanan cu a pasa y e desicionnan cu tin na caminda. Segun Rene Herde’, AVP a bisa cu ta bay trece cambio. E cambionan ey no tabata tin di haci solamente cu stop e corupcion, abuso di poder, negligencia total di Pueblo y enrikesimiento di “friends and family” cu a conoce bou di gobiernonan di MEP. Rene Herde: “Si. E cambio mester a ensera e paro na e politica coruptivo di MEP. Pero mas cu esey, e cambio mester a ensera seguridad di entrada di Pueblo, den restablece y sigura forsa di fondonan social, den mas oportunidad pa hobennan, den respet pa e principio di “ley pa un y ley tur”, den cambionan economico, social y di infrastructura structural den nos pais, pa prepara nos pa retonan di futuro. Esey ta e curason di e cambionan cu nos a propone na Pueblo. Y nos ta realisando e cambionan aki tambe.”
ROBIN HOOD of WIN WIN
Oposicion na mas cu un ocasion a purba pinta e lider di AVP, sr. Mike Eman como “Robin Hood” y e fraccion di AVP como un grupo cu ta co’i placa di un y duna e otro. En realidad, loke AVP ta haci ta reparti tur cos miho y crea un situacion di WIN-WIN pa nos pais. Ora AVP a cambia e sistema di pensioen pa politiconan, a kita e previlegionan cu politiconan tabata tin y laga tur politico bay cu pensioen na e mes un edad cu resto di pueblo. (“ley pa un, ley pa tur”). Loke AVP a haci ora a introduci e ley di pensioen general pa tur trahado na pomp di gasoli, den tienda, restaurant y hotelnan, a sigura cu ora tur trahado baha cu pensioen pa e tin un miho entrada. Esta dos pensioen: e pensioen di behez y e pensioen di su hopi añanan di trabao. Anto a laga doñonan di trabou tambe paga p’e. Ora AVP a kita e prome mitar di BBO y a wak cu e prijsnan den supermarket y tiendanan no a baha, AVP a pone placa directamente den saco di Pueblo. AVP a duna trahadornan di gobierno e indexering cu nan no a haya pa 8 aña bou di MEP y a mehora nan posicion huridico. AVP a mehora e entrada di esnan cu ta depende di un ayudo social. AVP a mehora entrada di tur trahado den sector priva y di pensionadonan directamente cu e “reparatietoeslag”. AVP a usa placa di caha di gobierno pa e Pueblo mes. (Den tempo di MEP e tabata bay den saco di “friends and family”). Ora di baha e prijs di awa y coriente, AVP a scohe pa duna esnan cu menos entrada un rebaho mas grandi cu esnan cu tin un miho entrada. Kier men cu AVP no a kita nada di niun hende pa duna otro. AVP a reparti loke tin den un forma mas husto. AVP a laga esnan cu tin mas, parti cu esnan cu tin menos. Semper reparti tur cos mas husto. Semper wak pa esnan cu mas tin mester, haya un tiki mas.
AINDA FALTA
E maneho di reparti entrada miho, ta creando un pais mas husto. Pero nos sa miho cu niun otro cu nos tin un caminda largo di cana ainda. Ainda falta! Pero segun nos, esaki ta e caminda corecto pa cana. Enbez di kita di un y duna otro, nos tur ta carga tur peso hunto y laga mas hende carga e peso pa esnan cu tin menos forsa. Esaki ta segun nos e caminda husto. Esaki ta e liña berde den tur cos cu nos haci, segun Rene Herde’ di AVP.
ORAMA (week 47) Vaste columnist voor Solo di Pueblo, Jan de Ruijter, schrijft elke vrijdag een column in deze krant over leuke of interesssante onderwerpen van verschillende aard. Voor commentaar: janderuijter@yahoo.com DE PREMIER VAN ARUBA IS EEN ZIELIGE STAKKERPosted: July 16, 2015 in Noticiero 94
Oranjestad-ONLY IN ARUBA………..Ik ben blij dat ik in heel wat landen gewoond, geleefd en gewerkt heb en ook veel gereisd heb waardoor ik nu kan verklaren dat ik nog nooit van mijn leven in een land geweest ben waar de premier van het land, de minister-president, openlijk beschreven wordt als Mieke Eman, als doble M, Mietje Mike, als triple M, Mike Mas Medidas, als juffrouw Mieke en nog meer van dat soort benamingen. Ik vind onze premier een zielige stakker als ik de kranten van 14 juli opensla en er een foto van Mieke Eman in zie staan met de tekst: “Klimaatverandering aanpakken, Eman spreekt op klimaattop Canada, Eman was de Keynote Speaker tijdens de klimaattop van Noord- en Zuid Amerika in Toronto, Canada”. Wat een zielige man die denkt dat de wereld ten onder gaat als HIJ niet ingrijpt, als HIJ er niet voor zorgt dat Aruba in 2020 een geheel duurzaam eiland is, als HIJ niet het goede voorbeeld geeft voor de rest van de wereld, als HIJ de geschiedenisboeken niet ingaat als het voorbeeldmodel voor de hele wereld. Hij zal wel even aan alle andere landen laten zien dat HIJ een daadwerkelijke wereldleider is van het niveau Ghandi, Martin Luther King, Kennedy en Mandela. Want in dat rijtje hoort hij thuis………. vindt hij.
*Aruba staat aan de afgrond
En hoe goed Mieke is in het redden van de wereld laat Mieke zien in Aruba. Aruba staat aan de rand van een financiële, economische, bestuurlijke, sociale en morele afgrond en ik vraag mij twee dingen af: Hoe ga je de wereld redden als je een klein land als Aruba, een eiland, niet eens kunt redden? Of omgekeerd: Als je alleen maar ervaring hebt in het aan de afgrond brengen van een land, waar haal je dan de pretenties vandaan te menen dat je de wereld kunt redden?
Mieke is een zielig geval. Een absoluut acuut geval van narcisme, misplaatste ijdelheid en ongelooflijke zelfoverschatting; van psychopathie, sociopathie, pathologisch liegen en van megalomanie. De man vindt zichzelf een geweldenaar, een fantastische leider en dat hij uitgeboed wordt in de verschillende districten van Aruba waar hij zo graag wil rondlopen om handjes te schudden deert hem niet, hij blijft zichzelf geweldig vinden en stuurt een bende van zijn duurbetaalde coördinatoren wel even af op die meute van ongehoorzamen die hij desnoods met zweepslagen wel even zal leren hoe je Mieke Eman verplicht moet bewonderen.
*De groene farce
In 2020 gaat Aruba helemaal geen 100 procent duurzaam land zijn, ook niet als Mieke Eman tot die tijd premier van Aruba zou blijven. Het is een uitstekend voorbeeld van het continue gore gelieg van Mieke. Zelfs zijn duurbetaalde adviseurs van de Carbon War Room van Richard Branson, stellen dat dat uitgesloten is. En ook in landen zoals Nederland, Denemarken en Duitsland, die alle vooraan in de rij van Al Goor-volgelingen staan, praat men over misschien 2070! De Nederlandse staatssecretaris van Infrastructuur en Milieu, Mansveld, stelt dat Aruba grote vorderingen heeft gemaakt in de overgang naar energie-onafhankelijkheid maar dat heeft hij alleen van Mieke Eman gehoord, die er niet voor terugdeinst om ook Nederlandse ministers en staatssecretarissen te beduvelen. Zo is de realiteit bijvoorbeeld dat Mieke’s groene bussen die geen fossiele brandstof gebruiken, al vele maandenlang gestationeerd staan bij Toyota en slechts een maand gefunctioneerd hebben en nu kapot staan! Dus wat, grote vorderingen?
Verder zegt Mansveld dat Aruba goed aantoont dat klimaatactie en economische groei hand in hand gaan!! Ook al weer de grote nonsens van Mieke Eman. De groene luchtkastelen van Mieke Eman hebben geen baan opgeleverd! En dan kletst Eman nog een tijdje door over de partnership tussen Aruba en Carbon War Room, Rocky Mountain Institute, het Amerikaanse Department of Energy en TNO en hoe zij een Learning Event in Parijs gaan geven voor Small Island Developing States (SIDS) over duurzaamheid aan de vooravond van de COP21, de grote klimaattop in Parijs later dit jaar. Walgelijk, walgelijk, als op 1 augustus a.s. de regering wisselt en Nederland het bestuur hier overneemt zal een interim-regering allereerst het gebruik van de woorden duurzaamheid, sostenible, TNO, Carbon War Room, Richard Branson en Al Goor, duurzaam moeten verbieden!
*Mieke in Toronto, Mieke in Parijs, Mieke is overal behalve op Aruba
Het is nutuurlijk een groot schandaal, Mieke gaat met ‘echtgenote’ en haar bi-side Nicole naar de Pan American games in Toronto; en vliegt dan door naar Parijs naar de international Scientific Conference, de aanloop naar de de officiële klimaatconferentie in december in Parijs. Als Mieke dar niet naar toe zou gaan, zou de hele conferentie straks in elkaar zakken want zonder Mieke wordt het niets. Mieke moet daar heen om verhaaltjes te vertellen. Mieke is de storyteller van de wereld geworden. Mieke is hét role model en dé storyteller. Dat Aruba de afgrond inrolt deert haar niet. Dat de bevolking het spuugzat is, deert haar niet, dat de nurgers de elektriciteitsrekeningen niet meer kunnen betalen, deert haar niet, dat de mensen zich nu al zorgen maken hoe het schoolgeld in augustus te gaan betalen, deert haar niet. Mieke deert het allemaal niet meer…..Mieke heeft geen tijd voor Aruba…..Mieke is te druk bezig met rodel model spelen en stories te vertellen……stories hoe Aruba het lichtgevend voorbeeld is voor de hele wereld en hoe Aruba in 2020, 100 procent duurzaam is. Aruba heeft helaas een premier die geestelijk gehandicapped is, een man die niet normaal is, een zieke man die van allerlei ongeneeslijke ziektes heeft. Heel Aruba spreekt er schande van; de enige troost die we hebben is dat het allemaal op 1 augustus a.s. afgelopen is, dan komt het beruchte AMvRB en ook dat zal niet leuk zijn, maar dat is een ander verhaal, voor een volgende keer.
Rene Herde’ AWOR TIN UNIFORMIDAD Y CLARIDAD RIBA NORMANAN PA DRENTA HAVOPosted: July 16, 2015 in Noticiero 94
Oranjestad-Minister a usa ley pa regla uniformidad y habri mas oportunidad pa hobennan studia na havo.
Minister di enseñansa Michelle Hooiboer-Winklaar a usa e autoridad cu ley ta duna pa regla e normanan cu tur hoben mester cumpli cun’e pa e drenta un scol di havo. Minister a actua completamente dentro di e ley. Mas ainda. E no a impone un norma cu e mes a scohe. Ela laga un comision cu participacion di directivanan di scolnan secundario di mavo, havo y vwo mes palabra e normanan pa e aña di scol nobo. Ora e comision a entrega nan conseho na e minister, ela laga e directivanan di scol mes vota si nan ta di acuerdo cu e normanan cu e comision a propone. E majoria di directivanan di scol, cu excepcion di e directiva di Colegio Arubano, a vota na fabor di e normanan aki. E minister despues a laga pone e desicion comun aki di e majoria di directivanan di scol den un Decreto Ministerial, como e normanan regla pa ley pa e aña aki, minister a actua perfecto!
CRITICA
E lider di e partido MEP a dicidi di critica e desicion y e decreto di e minister, pasobra segun e lider di MEP, minister lo ta hala mas autoridad p’e mes. E critica aki obviamente ta totalmente infunda. No solamente pasobra ley di enseñansa secundario ta duna e minister e autoridad pa fiha e normanan di admision. E critica di e lider di MEP ta nifica cu e y MEP si ta di acuerdo pa scolnan di havo/vwo sigui exclui hobennn di scolnan di mavo. MEP si kier pa nos enseñansa keda uno selectivo y nos muchanan -specialmente esnan di habla papiamento- keda sin haya oportunidad pa bay havo/vwo y busca un estudio y un carera mas avansa. Esaki ta loke MEP kier pa nos hobennnan!
AINDA FALTA MAS CAMBIO
Den combersacion cu Rene Herde’ ela splica pakico loke e minister a haci ta asina importante. Rene Herde': “Loke minister a haci ta aplica un instrumento legal pa habri porta di havo/vwo pa mas hoben. Sin e cambio aki hopi hoben no lo drenta havo y nan caminda pa futuro lo wordo corta. Na hopi pais di mundo gobiernonan progresivo mester a usa ley pa cambia e forma cu enseñansa ta organisa y funciona. Pa por duna hobennan mas oportunidad pa un estudio avansa mester trece cambio manera esaki. Pero esaki so no ta suficiente. Ainda falta hopi mas pa cambia. Pero sigur esaki ta un bon desicion cu lo beneficia hopi hoben cu awor si ta drenta havo.”
Parlamentario Marlon Sneek “Tur e dos companianan cu Andin Bikker a presenta pa habri e refineria a ‘meldt ziek’ ora di reunion”Posted: July 16, 2015 in Noticiero 94
Oranjestad-Declaracionnan haci pa lider di Democracia Real, sr Andin Bikker, relaciona cu desaroyonan rond di posibilidad pa un re-apertura di e refineria na San Nicolas, a hala atencion di fraccion di AVP.
Parlamentario Marlon Sneek durante conferencia di prensa a mustra cu a tuma nota di expresion haci di parti di sr Bikker kende entre otro a mustra cu e impresion ta ser duna dor di AVP, cu ta oposicion tin cu goberna e pais aki pa asina logra e re-apertura di e refineria.
“Nos a scucha cu sr Bikker ta declara cu Gobierno lo kier pa oposicion goberna pero e ta masha simpel mes ya cu no tin nada di haber cu gobierno kier pa oposicion bay goberna.
Gobierno a mustra bon cla cu e ta moviendo y oposicion ta insisti cu nan tin 7 y 8 grupo interesa cu kier cumpra anto e ora trece e companianan aki pa Gobierno, esey ta locual a wordo bisa na sr Bikker.
Nos por corda e reunion cu sr Bikker a jama dia 11 di Mei cu como invitado e grupo di cual hopi hende a papia di dje cu tabata Concord Aviation International and Fuel Inc, a meldt ziek e dia di reunion. Awe nos ta mas convenci cu nunca cu e mailnan cu nos a mira di e compañia aki ta un wega politico di partidonan di oposicion caminda nan ta inventa e companianan fantasma aki y ta manda mail pa loco.paso te dia di awe nos no a yenmde mas di e compañia aki cu a meldt ziek
Ora cu sr Bikker a invita e grupo aki cu supuestamente ta un grupo multi miyonario cu ta bay inverti riba 3 biyon dollar den pais Aruba, e grupo a bira meldt ziek y no a presenta pa e reunion.
Un compania cu ta multimiyonario cu kier inverti 3 biyon dollar no tin un solo persona cu por a bin Staten pa duna informacion caminda cu ta Staten ta hefe di Gobierno ta haya e informacion y despues lo informa Gobierno cu esaki ta un grupo serio y lo ta bon pa sinta cu nan.
Pero nan a meldt ziek!!
Y tin un otro compania tambe cu sr Bikker a presenta dia 12 di October di 2012 caminda den un publicacion el a declara cu Pro Diesel ta interesa pa bin Aruba pa papia cu comision fiho riba nan intencion pa cu e refineria.
E compania Pro Diesel aki tambe a meldt ziek, kiermen cu e gruponan interesa di sr Bikker, ta meldt ziek nan ta meldt ziek y aki nos mester ta sincero y serio sr Bikker.
Si kier hunga politica nos por haci esey ya cu AVP tambe ta bon den esey pero ta serio ya cu dos grupo cu abo Bikker a papia di nan, cu ta Pro Diesel y Concord Aviation, tur dos a meldt ziek na momento cu nan mester a bin reuni pa duna informacion na Parlamento riba nan interes pa cumpra e refineria.
Bikker ta para na banda hunto cu bo partner den oposicion cu ta MEP ya cu mescos cu lider di MEP tres aña pasa a grita den Staten cu “portanan cu ta habri pa Evelyne Wever Croes, no ta habri pa Mike Eman,” y ainda nos ni a mira e portanan ey habri y e no tin un compania cu por yega Arba cu e placa pa inverti den e caso aki e refineria na San Nicolas.
Locual ta referi na dje ta e nombernan di tur e companianan cu Bikker a bin ta menciona, pa pone riba mesa pa mira kico por haci y esey ta e situacion.
Gobierno a haciendo su maximo esfuerzo den henter e proceso aki y sr Bikker a bin c’un mocion y ta kere awor cu el a bin salba mundo, ta hunga rol di ta e rey pero pa algun aña caba tin hendenan ta moviendo riba henter e proceso aki.
Ta cual Gobierno lo no kier habri e refineria cu por garantisa 200 miyon florin den su economia sr Bikker, laga nos ta sincero cu otro si, laga nos stop di hunga politica y si di berdad bo ta stima e pais aki y bo tin un compania cu no ta meldt ziek, trece pa Gobierno papia cune anto nos por habri e refineria bek y garantiza asina continuidad y cosnan positivo pa nos pais y laga un banda e politica barata boso a bin ta hungando riba e topico di refineria,” Marlon Sneek a mustra.
Rene Herde’ MUCHO HOPI DI NOS HOBENNAN TA STUDIA, TRAHA Y BIBA BOU DI NAN CAPACIDAD REALPosted: July 16, 2015 in Noticiero 94
Oranjestad-E porcentahe di hobennan na Aruba cu ta caba havo/vwo ta leu bou di e nivel internacional di paisnan cu un enseñansa mas democratico. Mucho hopi di nos hobennan ta studia, traha y biba bou di e nivel di nan capacidad real, pa motibo cu nos enseñansa no ta duna nan e oportunidad: e ta selectivo y discriminatorio. Esaki ta opinion profesional di Rene Herde’. Su profesion ta educador y planificador di cambio den enseñansa. Pa hopi aña caba e ta convenci cu nos enseñansa por y mester sirbi nos alumno y studiantenan miho. Rene Herde': “Den nos enseñansa e alunmo y studiante ta wordo laga su so pa siña, pa compronde materianan nobo y dificil, pa domina materianan importante pa nan carera. Nos enseñansa tin un inflexibilidad enorme den e forma di siña y splica. Si un alumno no siña domina un materia ta su culpa. No di e scol. Pero e scol mes no ta haci suficiente pa sigura e dominio y miho siñamento. Nos enseñansa no ta duna suficiente guia y sosten structural na alumno y hobennan. E cantidad y calidad di guia y sosten directo na alumnonan ta un di e factornan mas importante cu scolnan por haci pa yuda nan studiantenan y hisa e efectividad di nan enseñansa. Esaki ta djis un di e areanan cu ainda falta hopi cambio. No door di djis pone mas asistente of maestro, pero door di siña e maestronan di organisa nan lesnan diferente, cu diferente forma di splica un topico y mas asistencia pa esnan cu mester didje. Ta e tipo di cambionan aki lo duna mas efectividad na nos enseñansa. “
CAMBIO BERDADERO
Sinembargo Rene Herde ta wak cu mas tin cu cambia den enseñansa pa tur nos muchanan y studiantenan por studia y usa nan capacidad real. E cambio berdadero segun Rene Herde’ mester bin cu un cambio den e forma di pensa con un hoben ta studia, con nos ta organisa les y scol, con nos ta stimula y yuda hobennan enbez di selecta, laga nan pa nan so wak con nan ta yega na siña. Esakinan ta limita e desaroyo di nan capacidad real y ta corta nan carera na scol, nan carera profesional y e oportunidad pa yega mas leu cu por den bida. E caracter selectivo di nos enseñansa ta un di e inhusticianan mas grandi cu nos mester combati. Pesey ta tristo pa tende cu e partido social democrata di MEP ta sostene e sistema bieuw cu ta selecta, exclui y corta caminda di nos hobennan den enseñansa.
SOSTEN STRUCTURAL
Minister di enseñansa a laga sa di kier finansia programanan di training extra pa yuda e hobennan cu tin mester di esey. E aña aki no tin e programa di “summer school” cu ta un forma chikito y temporal pa yuda. E motibo ta cu e scol no por a organisa esaki. E efecto positivo di e programa di “summer school” combina cu mas atencion di maestronan ta, cu e aña di scol cu a caba, mas cu 72% di alumnonan cu a drenta havo for di mavo a pasa nan aña cu exito mes ora. Prome cu a introduci e “summer school” ta 50% so tabata pasa e prome aña mes ora. Mas guia, mas sosten y miho splicacion riba un base structural como parti di e organisacion di scol, ta yudada mehora siñamento y efectividad di nos enseñansa. E ta yuda duna cada mucha e oportunidad pa un miho carera na scol, un estudio profesional y un miho calidad si bida den futuro. Ta pesey tin enseñansa!


c: text/html

text:
-
Main Page
E aña aki den un forma innovativo, SETAR ta trece un wega nobo pa tur su usuarionan di smart devices. Den forma di un Egghunt riba mobile devices nos a crea un experiencia excepcional pa nos clientenan usando lo ultimo den tecnologia.
Pa participa ta rekeri e siguiente devices cu SIM di SETAR:
- • Blackberry Phones
- • Android Phones of Tablets
- • Apple Phones of Tablets
*Tene na cuenta cu no ta tur smart devices lo duna e mesun experiencia y cu ta prefera pa usa smart devices cu ta traha riba SETAR su red di 3G/4G.
-
Latest News
1. QR Code Scanner
Click riba e link aki pa download e QR Code Scanner rekeri pa haci uso di e T-Egghunt app. E scanner aki ta rekeri.
2. Blackberry T-Egghunt App
Pa tur modelo cu no ta Blackberry 8520 of Bold 1 click riba e link aki pa download e T-Egghunt app.
3. Pa Blackberry 8520 & Bold 1
Si bo ta bay haci uso di model Blackberry 8520 & Bold 1 bo mester download e siguiente app pa por participa den e T-Egghunt. Click riba e link aki of scan e QR Code pa asina download e app.
-
Latest News
1. QR Code Scanner
Click riba e link aki of bishita Android Market pa download ZXING Barcode Scanner. E scanner aki ta rekeri.
2. Android T-Egghunt App
Click riba e link aki pa download e app via Android Market.
3. QR Code Download Option
Un otro opcion ta pa scan e barcode aki na banda robez pa download e T-Egghunt app.
-
Products
Click e link aki pa bishita e T-Egghunt app. Manda e app "to home screen".
Un otro opcion ta pa scan e barcode aki riba pa download e T-Egghunt app.
-
Contact UsT-Egghunt Rules:T-Egghunt ta cuminsa pa exactamente 2 'or di atardi. Bay riba e "Map" y ricibi tur e pistanan. Na cada localidad lo tin un "objecto special" cu un QR Code pega riba dje. Asina bo haya e objecto special, scan e QR Code, e lo indica riba e mapa cu e objecto a ser haya. Trece esaki promer cu 7 'or na Renaissance Marketplace pa reclama bo premio. Lo tin mas premio rond na e localidad.
Na cada localidad tin un otro QR Code pega. Scan tur e QR Codes y participa pa gana premionan mas grandi. Lo tin un premio special pa e promer cu completa tur su 10 QR Codes. Den "My Scan" riba e app lo por sigui tur e localidadnan cu bo falta pa scan. E app ta sera exactamente 6 'or di atardi. Regla:
- Por usa un device pa participante
- No ta permiti pa kita ningun di e QR Codes na localidad
- Mester reclama premio promer cu 7 'or di anochi
- Pa reclama premio mester bin cu un ID valido
More Website Templates at TemplateMonster.com!

robotstxt: allowed

filter: keep


text:
Nos invitado den e programa aki ta Sra. Dominica Johanna Figaroa-Tromp miho konosi komo Johanna. Ela nase 11 Juli 1924 i ta un habitante di e bario di Nort na Aruba. E ta un kurandero hopi konosi na Aruba. Nos ta kombersa kune tokante e Aruba di antes, su trabounan komo kurandero, su famia i tambe di e bario di Nort.
Produkshon: Fundashon Históriko Kultural Boneriano
Durashon: 57 minüt
Fuhikubo ta presentá: Johanna Dominica Figaroa-Tromp
Nos invitado den e programa aki ta Sra. Dominica Johanna Figaroa-Tromp miho konosi komo Johanna. Ela nase 11 Juli 1924 i ta un habitante di e bario di Nort na Aruba. E ta un kurandero hopi konosi na Aruba. Nos ta kombersa kune tokante e Aruba di antes, su trabounan komo kurandero, su famia i tambe di e bario di Nort.


text:
Gerente di Gartish ta hopi kontentu ku e selebrashon di nan di 2 lustro i ke hasi uso di e oportunidad pa gradisí pueblo di Kòrsou pa e sostén ku nan a risibí durante e 10 aña nan aki.
Gartish ta kuminsá for di mainta trempan ku selebrashon di un misa pa yama danki na Dios Tata Todopoderoso. I hinter dia Gartish ta habrí i ta di fiesta for di 8 or di mainta te ku 7 or di anochi nonstop. Tur ku ke pasa dal un brindis ta bon biní.
Pabien na Gartish Tegelwerk N.V. ku nan 10 aña di existensia selebrando esaki den un forma ameno durante dia na nan showroom na Kaya Buena Vista z/n. Tel: 864-6487.
2006
2004
Onze openingstijden zijn:
Maandag tot en met Vrijdag van 8.00 tot 12.00 en van 14.00 - 18.00 uur;
Op Zaterdag non-stop van 8.30 tot 16.30 uur.


text:
página 1556
Peliger di
tsunami den karibe
Sierto isla volkaniko por kousá tsunami.
Banda di Afrika tin e Islanan Kanario kaminda ún di e islanan, La Palma, por ta poko instabil.
Aktividat volkaniko ta pone e isla ta krese mas haltu.
Tin sientifiko ta bisa ku e isla ta hopi instabil.
Tin sientifiko ta bisa ku e isla ta basta stabil.
Probablemente parti di e isla ta bai kai den laman Atlantiko i por kousa un tsunami,
entre awor i aki 10 000 aña.
Si e parti di e isla kai diripiente i ku velosidat e por kousa un tsunami devastdor (worst case).
Si e parti di e isla ta kai poko poko i pida pida e tsunami por kousa molester, pero no ta devastador (pa area di Karibe).
Sénario pió: - Parti di e isla ta kai diripiente den laman.
- E tsunami ta afekta Afrika despue di un ora.
- E tsunami ta yega Kòrsou despues di 10 ora.
- E ola den laman no ta mustra haltu, pero ora e dal den kosta e por subi te 30 m haltu na Kòrsou.
- Pa motibu ku sierto parti di kosta Atlantiko ta mas afektá (Florida, Merka) e yudansa
humanitario despues di e destrukshon por tarda. No tin awa i koriente pa motibu ku fabrika di
awa ta banda di laman i por ta dañá.
Ora haf i èrport ta afektá por tin skarsedat di kuminda i medisina.
Mayoria di hende ta skapa na Kòrsou.


text:
Ministerio di mucha
Muchanan tin un lugá importante den bista di Dios. Nan ta regalonan di Dios, konfiá i duná na nos, pa nos por kuida nan i mas importante lanta nan den e kaminda di Dios.
Den proverbio 22:6 nos por lesa ku nos mester instruí e mucha den e kaminda ku e mester kana, i asta ora ku e bira bieu e lo no apartá su mes for di dje .
E Palabra di Dios mester ta sentral den e mucha su bida. Salmo 119:105. Ta p’esei nos ta traha duru pa :
- Ekipá, edifiká i siña e mucha pa konosé e palabra di Dios sin reservá nada p’e, pa e por tin un fundeshi sólido.
- Guia e mucha pa e krese i bira un kristian fuerte.
- Guia e mucha pa adorá Yehova Dios so.
- Instruí e mucha pa e por stima Yehova Dios ku tur lokual e tin den dje.
- Guia e mucha pa e por desaroyá su talento.
E palabra di Dios ta siña nos diferente kaminda ku e ministerio di mucha ta hopi importante.
Marko 10:14 Laga e muchanan bin serka Mi; no stroba nan, pasobra e reino di Dios ta pertenesé na esnan manera esakinan.
Mateo 18 : 3 Di bèrdat Mi ta bisa boso, si boso no kombertí i bira manera mucha , boso lo no drenta e reino di shelu.
Mateo 18: 5 I ken ku risibí un mucha asina den Mi nòmber, ta Ami e ta risibí;ma ken ku hasi un di e chikitunan aki, ku ta kere den Mi , trompeká, ta mihó p’e kue un piedra di mulina pisá wòrdu kologá na su garganta , i ku e wòrdu hogá den profundidat di laman.
P’esei nos tin e responsabilidat pa yuda , guia i instruí e mucha pa e krese i sigui den e kaminda ku ta hib’é na bida eterno. Nos mester yuda e mucha krese manera Hesus a krese esta den : sabiduria , estatura, p’e haña grasia serka Dios i grasia serka hende. Lukas 2:52
E ministerio di mucha ta kuminsá ku muchanan for di 0 aña te ku 12 aña.
Aki e mucha ta wòrdu instruí for di E Palabra di Dios. Tambe e ta konosé i siña e palabra di Dios for di un kidsbooklet, ku ta traha speshal pa e mucha ku lenga di mucha. Huntu ku esaki e mucha por desaroyá su talento den diferente ministerio manera: baile, mímika, kanto i tamburein.


text:
Pensamentu di simanFelis siman na tur, mi ta spera ku e siman aki ta karga ku amor y pas. Dios bendishona boso y demas famia...
E mandato di evangelio ta un yamada na kada kreyente pa ta enbolbí den e tarea di forma disípulonan entre tur grupo di hende.
Hesus Su mandato pa bai no ta un sugerensia; mas bien, e mester ta un estilo di bida pa kada un di Su siguidónan.
“E spiritu mishonero mester ta rebibá den nos iglesianan. Kada miembro di iglesia mester studia kon pa yuda avansá e obra di Dios, tantu den mishonnan di hogar i den paisnan stranhero.
Dios ta yama Su obreronan pa aneksá teritorio nobo p’E.
Tin kamponan ku ta riku na obra i ku ta sperando riba e obrero fiel.”
Solamente Dios por proveé nos ku e forsa i kurashi pa hasi eskohonan spiritual korekto pa promové bida i e mishon di djE den situashonnan yen di strès i desesperá.
I tòg, Hesus a bisa ku ounke nos no ta di e mundu, nos mester ta den dje si.
I esei ke men pa warda kuidadosamente nos herensia spiritual i e bèrdat ku Dios a duna nos (1 Tim. 3:14; 6:20).
Nos mester konosé nos deber pa ku nos próhimonan ku ta ignorante i korumpí, i ku tin mester di nos yudansa.”
Kua ta nos deber pa ku e próhimonan aki?
Nos no por tin e siguransa i konfiansa perfekto konfiá den Kristu komo nos Salbador, sino te ora nos rekonos’É komo nos Rei i ta obediente na Su mandamentunan.
Aktividatnan mishonero lo ta mas eksitoso ora ku nan ta respaldá dor di un bida di famia ku ta den harmonia ku e diseñonan di Dios.
HesuKristu a muri pa nos pikánan, i dor di Su morto nos tin e promesa di salbashon, di restorashon, di tur kos hasí nobo. “
Tur esnan ku ke seguridat na tera òf shelu mester wak na e Lamchi di Dios.”
Nos mester alimentá nos mes ku Kristu. risibiÉ den nos kurason, ku asina Su bida lo bira nos bida. Su amor, Su grasia mester bira parti di nos.”
Hopi di nos ta piedra brutu saká for di mina. Pero ora ku nos kue e bèrdat di Dios tene, su influensia tin impakto riba nos.
Hesus Su propósito tabata “pa buska i salba loke tabata pèrdí” (Lk. 19:10). E a bin pa revelá e karakter di Dios, un revelashon ku a kulminá na e krus, kaminda ku no solamente E a mustra na humanidat i e mundunan ku no a kaí kiko Dios ta di bèrdat, pero alabes E a paga e kosto pa piká ku asina sernan humano, apesar di nan naturalesa kaí, por ta redimí.
Pero Hesus a kibra e bareranan ku ta separá sernan humano i a introdusí un famia nobo, un ku no tabata hasi distinshon entre e kosnan usual ku ta separá hende. Bou di e bandera di amor di agape–no-meresí, no-eksklusivo, universal, i di sakrifisio – Kristu a krea un famia nobo.
E Sabat ta un dia di deskanso, deskanso den Kristu (Heb. 4:1-4); e Sabat ta un símbolo di libertat i di salbashon, e libertat i salbashon ku nos tin den Kristu (Rom. 6:6, 7); e Sabat ta revelá no solamente e kreashon di Dios, pero alabes e promesa di re-kreashon den Kristu (2 Kor. 5:17; 1 Kor. 15:51-53).
Deboshon kontinuo ta establesé un relashon asina será entre Hesus i Su disípulo, ku e kristian ta bira manera E den mente i karakter.”
Dios ta tuma hende manera ku nan ta, ku e elementonan humano den nan karakter, i ta kapasitá nan pa Su servisio, si nan ta disipliná i siña for di djE.
Nan no ta skohí pasobra nan ta perfekto, pero ku, apesar di nan imperfekshonnan, dor di e konosementu i práktika di e bèrdat, dor di e grasia di Kristu, nan por ta transformá den Su imágen.”
“Nos konosementu di Hesus nunka mester ta di segundo mano.
Kristianismo nunka ta konsistí di sa di Hesus; semper e ta konsistí di konosé Hesus. HesuKristu ta eksigí un veredikto personal. E no a puntra solamente Pedro, E ta puntra kada un di nos: ‘Abo, kiko abo ta pensa di Mi?”
“Duda den Dios Su Palabra ta e promé paso pa someté na tentashon.
Tabata dor di fe ku e yu di promesa a wòrdu duná. Ta dor di fe nos ta alkansá bida spiritual, i nos ta wòrdu kapasitá pa hasi e obranan di hustisia.” Ellen G. White, The Desire of Ages, p. 98.
“Un gran nòmber entre hende ta manera lèternan skirbí den santu, pero un karakter sin mancha lo perdurá pa henter eternidat.” Ellen G. White, God’s Amazing Grace, p. 81.
Señor no por hasi nada pa rekuperashon di hende sino te ora ku, kombensí di su propio debilidat, i librá di tur sufisiensia propio [independensia], e ta entregá su mes na e kòntròl di Dios.
Nos no ta hasi ni nos yunan ni nos mes ningun fabor dor di laga nan hasi loke ku nan ke.
Mucha, de hecho, no solamente mester di disiplina, nan kièr e.
Nan mester sa ku ta eksistí limitashonnan, i ku nan mester keda denter di nan.
Un mama ku ta kere ku e mester respetá libertat di su yunan i laga nan hasi loke ku nan ke sin nunka bisa nan “nò”, finalmente lo kousa “bèrgwensa” (Prov. 29:15) pa su mes i, sin duda, tristesa pa e yunan, si no ta awor, anto siguramente ora ku e yunan bira adulto.
Nos mester ta kuidadoso, no solamente ku loke nos ta bisa otronan, pero tambe kon nos ta interpretá loke otronan ta bisa nos.
Papia fe, biba fe, kultivá amor pa Dios; duna evidensia na e mundu di tur loke Hesus ta pa bo.
Magnifiká Su nòmber santu. Konta di Su bondat; papia di Su miserikòrdia, i konta di Su poder.” Ellen G. White, Our High Calling, p. 20
Mayornan mester ta modelonan di fieldat, pasobra ta esaki ta e lès di tur dia ku mester ta impreshoná riba kurason di e mucha.
Prinsipionan inkambiabel mester goberná mayornan den tur e asuntunan di bida, spesialmente den edukashon i kapasitashon di nan yunan . . . . Mayornan: nunka papia mentira; komo regla òf den ehèmpel, nunka papia loke no ta bèrdat.
Si bo ke pa bo yu ta fiel na loke ta bèrdat, sea bo mes tambe fiel na loke ta bèrdat.”
“E spiritu di redashi i plama rumor over di otronan ta un di Satanas su agensianan spesial pa sembra diskordia i lucha, pa separá amigunan, i pa debilitá e fe di hopi den e verasidat di nos posishonnan.
Si nos ta destiná pa shelu, kon nos por bai komo un grupo di hende ku ta lamentá, keha i reklamá durante henter e kaminda bayendo pa kas di e Tata?
Esnan ku ta kristiannan profesá ku konstantemente ta keha, i ku aparentemente tin e pensamentu ku alegria i felisidat ta piká, no tin un religion outéntiko.”
Hopi ta tuma e hecho ku nan ta kristian komo algu normal, simplemente pasobra nan ta suskribí na sierto doktrinanan teológiko. Pero nan no a apliká e bèrdat den nan bida práktiko . . . Hende por profesá fe den e bèrdat; pero si esaki no hasi nan sinsero, kariñoso, ku pasenshi, tolerante, i deboto, lo e ta un maldishon pa esnan ku ta poseé, i dor di nan influensia lo e ta un maldishon pa e mundu.
E yabi pa sabiduria ta humildat. E hòmber sabí ta e hòmber ku ta habrí pa siñansa i ta rospondé na instrukshon ku un mente habrí.
“Satanas ta ofresé hende e reinonan di e mundu si nan permití p’e tin dominio. Hopi ta esnan ku ta hasi esaki i ku ta sakrifiká shelu. Ta mihó pa muri ku peka, ta mihó di tin eskases ku defroudá; ta mihó padesé di hamber ku gaña.”
E habitashonnan ku e vruminganan ta konstruí pa nan mes ta demostrá habilidat i perseveransia. Solamente un grano nan por hèndel kada bes, pero dor di dedikashon i perseveransia nan ta logra milagernan.
Sabiduria ta indiká un relashon íntimo ku Dios.
Nos mester kere simplemente e testimonio di Dios i dependé kompletamente riba djE, i tur posibilidat di glorifikashon propio i orguyo lo ta kitá.
“Kristu . . . ta pidi nos pa bira unu kuné pa salbashon di humanidat. “Pòrnada boso a risibí,” E ta bisa, “pòrnada boso mester duna.” Mat. 10:8.
Atraves di nos historia i hasta den nos mes bida di awor, nos ta enfrenta pruebanan i sufrimentu ku ta yama nos pa para firme den fe, manera e profetanan di antaño. I pruebanan lo bin, pero sigui padilanti. Esaki lo fortifiká bo fe i hasi bo bon pa servisio.
Rikesa montoná no ta solamente inútil, e ta un maldishon. Den e bida aki e ta un trampa pa e alma, kitando e afekshonnan for di e tesoro selestial. . . . “E ku ta realisá ku su plaka ta un talento for di Dios lo us’é ekonómikamente, i lo sintié komo un tarea ku e por duna pa salba.
Sea sentensiá pa semper papia ku un spiritu kariñoso i un kurason tierno. Evitá tur forma di redu, buskamentu di falta, krítika negativo, i sospecho.
Nos akshonnan i kondukta ta testifiká kon sabí nos ta. Hesus a siña mesun kos bisando ku “sabiduria ta wòrdu hustifiká pa medio di su obranan” (Mat. 11:19).
Fe ku ta obra por ta un konsepto un poko difísil pa komprondé. Algun hende ke separá fe for di obranan, pero fe genuino ku ta salba ta wòrdu karakterisá dor di bon obranan. Nunka nos por wòrdu salbá dor di nos obranan, pero sin nan nos fe ta morto. Palabra i akshon ta kana huntu, i fe ta revelá su mes den obranan. Un fe intelektual ku no tin efekto riba kon nos ta aktua ta inútil. Bon obranan no ta djis e señal eksterno di fe; nan ta e labor eksterno di fe.
Dios ta manda boso den mundu komo Su representante. Den kada akto di bida boso mester manifestá e nòmber di Dios. . . . Esaki boso por hasi solamente dor di aseptashon di e grasia i hustisia di Kristu.”
“Manera Hesus tabata den naturalesa humano, asina Dios ke men ku Su siguidor- nan mester ta. Den Su forsa nos mester biba e bida di puresa i noblesa ku e Salbador a biba.” “E lei ta Dios Su gran spil di moralidat. Hende mester kompará su palabranan, su spiritu, su akshonnan ku e Palabra di Dios.”
Kristu semper ta separá e alma ku konsenshi di kulpabilidat for di piká. E a bin pa destruí e obranan di diabel i E a hasi provishon pa e Spiritu Santu wòrdu impartí na kada alma ku arepentí, pa mantené nan for di hasi piká.”
Dor di ehèmpel i skirbimentu di Santiago, nos ta siña ku fe no ta basá riba bista: enbes di esei, fe berdadero lo ta revelá den bida i karakter di e kreyente.
E SEGUNDO BINIDA DI HESUS ta e piedra prinsipal di nos siñansanan. E ta esensial pa nos identidat komo Kristiannan Atventista di Shete Dia. E doktrina ta graba den nos nòmber, i e ta un parti krusial di e evangelio ku nos ta wòrdu yama pa proklamá. Sin e promesa di Su binida, nos fe lo tabata en bano. E bèrdat glorioso aki ta duna nos un sentido di destino i ta motivá nos trabou mishonero.
Sin e resurekshon, nos religion ta bira djis un otro opshon religioso, na lugá di e kaminda pa bida eterno.
“Nos no por retené nos mes ami i na mes un tempu ta yen di e plenitut di Dios. Esei no ta posibel. Nos mester hasi nos mes bashí di e ami.
“Esun ku keda mira na e Salbador Su amor inkomparabel lo wòrdu elevá den pensamentu, purifiká den kurason, i transformá den karakter. E lo sali bai pa ta un lus na e mundu, pa reflehá den algun grado e amor misterioso aki.
“Na tur momentu i den tur lugá, den tur ferdrit i den tur aflikshon, ora ku porvenir ta parse skur i futuro ta konfundí, i nos ta sinti desesperá i so, e Konsolador lo wòrdu mandá komo kontesta na e orashon di fe.
Kristu Su naturalesa esensial ta ofresé humanidat tantu un Amigu ku ta komprondé i un Kreador omnipotente, kapas di bira un Supstituto divino pa pekadornan.
“Nos Tata Selestial a ekspresá Su amor pa nos individualmente na e krus di Kalvario. E Tata ta stima nos, E ta yen di kompashon i miserikòrdia tierno”.
“Satanas a bisa ku tabata imposibel pa hende obedesé Dios Su mandamentunan; i den nos mes forsa ta bèrdat ku nos no por obedesé nan. Pero Kristu a bini den forma di hende, i dor di Su obediensia perfekto El a proba ku humanidat i divinidat kombiná, por obedesé kada un di Dios Su preseptonan....
“E tres angelnan di Revelashon 14 ta representá e pueblo ku ta aseptá e lus di Dios Su mensahenan, i ta sali bai komo Su agentenan, pa zona e spièrtamentu dor di largura i hanchura di tera.
Dios ta yama Su pueblo pa obedesé Su lei, no komo medio di salbashon, pero komo e fruta di dje. Lei i grasia huntu tabata semper sentral pa Dios Su pakto eterno.
Nos mester kòrda ku nos rumannan ta debil, mortalnan ku por ekiboká, manera nos mes. Laga mortalnan pober i suak konsiderá kon grandi ta nan mes nesesidat pa miserikòrdia i toleransia for di Dios, i for di nan rumannan. Laga nan tene kuidou kon nan ta husga i kondená otronan”.
“Lei ta revelá piká na nos, i ta pone nos sinti nos nesesidat di Kristu, pa hui bai serka djE pa pordon i pas, dor di ehersé arepentimentu pa ku Dios i fe den nos Señor Hesukristu....
Kristu Su morto no a destruí e lei, pero a paga e kastigu pa piká, ku ta pone nos den un relashon nobo ku Dios i Su lei.
Sabat “ta deklará ku Esun ku a krea tur kos den shelu i riba tera, i dor di Ken tur kos ta wanta huntu, ta e Kabes di iglesia, i ku ta dor di Su poder nos ta wòrdu rekonsiliá ku Dios.... Sabat ta un señal di Kristu Su poder pa hasi nos santu. I e ta wòrdu duna na tur ku Kristu ta hasi santu. Komo señal di Su poder ku ta santifiká, Sabat ta wòrdu duna na tur, ku dor di Kristu, bin bira parti di e Israel di Dios”.
No por mira Dios Su lei komo un sèt di reglanan. E ta un yamada na un dedikashon kompletu di estilo di bida, poderá dor di Spiritu Santu, kaminda nos akshonnan i tambe nos pensamentunan i motibunan mas íntimo, lo ta guiá dor di e Spiritu.
E tipo di hustisia ku Hesus tabata promové ta un ku ta kuminsá den e kurason. E hustisia ku Dios ta buska ta bai muchu mas leu ku akshon visibel. Hesus ta pidi un hustisia ku ta surpasá loke a Fariseonan mes a pensa nan tabatin. E hustisia ku ta konta no ta wòrdu hañá dor di krusa kada kos ku nos tin skirbi riba nos lista di tarea; e por wòrdu ganá solamente dor di fe den Kristu Hesus, i dor di pidi Su hustisia riba nos. E ta un hustisia ku ta bini for di un entrega kompletu di e ami, i realisá ku pashon, ku nos tin mester di Hesus komo nos Supstituto i Ehèmpel.
“Ta un engaño sutil di Satanas pa laga hende kere ku e morto di Kristu a trese grasia, pa tuma lugá di e lei. E morto di Hesus mas bien, no a kambia ni anulá ni mengua den niun tiki grado e lei di Dies Mandamentunan. E grasia presioso ei ofresé na hende dor di sanger di e Salbador, mas bien ta establesé e lei di Dios. For di dia di e kaida di hende, Dios Su gobièrnu moral i Su grasia tabata inseparabel. Nan ta bai man den man ku otro. ‘Miserikòrdia i bèrdat a topa ku otro; hustisia i pas a sunchi otro’ (Salmo 85:10)”
E kosto di disipulado ta envolví disiplina. Kada impulso, kada imaginashon, kada ambishon, i kada deseo mester ta someté na Kristu. Kada poseshon, físiko òf invisibel, kada talento i habilidat, i tur loke ta di balor mester ta bou di Kristu Su komando. Loke nos no entregá na djE por, i inevitablemente e lo, bira un ídolo, ku potensial pa pone nos pèrdè e kaminda smal for di bista .
Konsiderá Esaki: Ramanan pegá na e mata di wendrùif no por yuda, sino karga fruta . Esaki ta bin komo konsekuensia natural di nan konekshon ku e mata . Asina, na lugá di “purba” karga fruta, nos tin ku enkurashá otro pa keda konektá!
Nos mester sinti nos responsabilidat pa duna nos alma kuminda ku lo alimentá i stimulá bida spiritual.
Nos mester konservá den nos pensamentu kada bendishon ku nos ta risibi di Dios, i ora nos komprondé Su gran amor, nos mester ta dispuesto na konfia tur kos den e man ku tabata klabá na krus pa nos.
Nos mester ta kanalnan dor di kual Señor por manda lus i grasia na e mundu. Nos mester pone pika un banda dor di konfeshon i arepentimentu humilde di e orguyo di nos kurason dilanti Señor.
Solamente esnan ku spera ku humildat riba Señor, ku ta spera riba Su guiansa i grasia, lo risibí e Spiritu.
Den kada un di Su yunan, Hesus ta manda un karta na e mundu. Si bo ta un siguidó di Kristu, E ta manda den bo un karta na e famia, e bario, e kaya kaminda bo ta biba.
"Na e kurason ku ta purifiká, tur kos ta kambia. Transformashon di e karakter ta e testimonio na mundu di un Kristu ku ta biba paden.


text:
E trayectorio di Lionel Croes den Festival di Tumberito a cuminsa na aña 1984 ora cu su mama, Lilian (Shi Preke), a oblig’e pa canta Ranchera. Y Lionel a gana e titulo maximo. Di eynan su omo Chinto Croes a compone un tumba pa Lionel Croes na aña 1985, “E Pato di Carnaval”. Y Lionel a conkista e corona di Tumba Infantil. Na 1986 Lionel a participa cu "Ta Mi ta e Guy" y a sali prome finalista, di eynan nan a sali rumbo pa Hulanda y na 1989 Lionel a participa den tur e Tumberonan grandi cu su cancion adapta pa Salsa y Sabor ( musiconan Antiano) “Ta mi ta e Guy” y a conkista e titulo maximo, representando su pais Aruba!
Na aña 1989 el a regresa Aruba y dia 2 di Februari 1990 a participa cu " E Trein di Carnaval" den seccion Hubenil y a conkista e titulo maximo. Despues a cuminsa canta den Tumba Festival Grandi y danki na e maestro Harry Zimmerman, awe Lionel ta un propio compositor di tumba. Su prome tumba e la compone pa e mes "Carta pa La Reina" y di eynan a keda compone pa Festivalnan di Tumberito y hasta pa Festival di Tumba Grandi.
Lionel Croes su lema ta: “Si bo no por haci algo bon... No haci’e". Den cada letra y melodia di su cancionnan e ta hinca hopi tempo y entusiasmo. E ta bisa di mester sinti su mes confortabel y cu e siguransa cu e ta un cancion cu por mishi un curason, asina su cancionnan ta sali!
SAC ta gradici Lionel Croes pa su sosten di semper y spera cu e dedicacion aki lo sirbi como un empuhe pa e por sigui yuda mas mucha y hobennan den e Festival di Tumberito Infantil/Hubenil den e añanan nos dilanti.


text:
Kon grandi e palabranan di supuesto insulto di Gerrit Schotte den direkshon di Mike Franco tabata?
Remarkabel: Mike Franco NO a hasi uso di su derechi pa laga saka e palabranan di supuesto insulto for di e nótulonan riba dia di e suseso. Manera ya ta konosí kaba, MFK a indiká na vários okashon ku no tabata tin ningun argumento bálido pa e ekspulshon di Gerrit Schotte for di den sala […]
Komersiantenan i pueblo di Kòrsou ta sinti efekto negativo di “zonbelasting” ku a wòrdu introdusí dor di Gabinete Asjes na yanüari 2015
E mundu di komersio i tambe habitantenan den nan kasnan ta hañando alternativanan pa kita kompletamente for di Aqualectra pa loke ta trata konsumo di koriente. E término “Off the Grid” ta birando un realidat mas i mas na Kòrsou. Kisas hopi di nos no ta parando ketu mas na e “zonbelasting” ku Gabinete Asjes […]
Komersiantenan i pueblo di Kòrsou ta sinti efekto negativo di “zonbelasting” ku a wòrdu introdusí dor di Gabinete Asjes na yanüari 2015
E mundu di komersio i tambe habitantenan den nan kasnan ta hañando alternativanan pa kita kompletamente for di Aqualectra pa loke ta trata konsumo di koriente. E término “Off the Grid” ta birando un realidat mas i mas na Kòrsou. Kisas hopi di nos no ta parando ketu mas na e “zonbelasting” ku Gabinete Asjes […]
Komersiantenan i pueblo di Kòrsou ta sinti efekto negativo di “zonbelasting” ku a wòrdu introdusí dor di Gabinete Asjes na yanüari 2015
E mundu di komersio i tambe habitantenan den nan kasnan ta hañando alternativanan pa kita kompletamente for di Aqualectra pa loke ta trata konsumo di koriente. E término “Off the Grid” ta birando un realidat mas i mas na Kòrsou. Kisas hopi di nos no ta parando ketu mas na e “zonbelasting” ku Gabinete Asjes […]
Holó insoportabel na Boka Ascencion (Plèstik Baai) ta asotá Banda Abou
Na: Minister di Salubridat Medio Ambiente i Naturalesa. Sr. B. Whiteman Klein Kwartier z/n Presente i Na: Minister di Desaroyo Ekonómiko Sr. S. Palm Pletterijweg 43 Presente Tópiko: Preguntanan konforme Reglamento di Órden tokante holó sumamente desagradabel i insoportabel na Boka Ascencion (Plèstik Baai). Kòrsou, 26 mart 2015. Apresiabel Srs. Minister Whiteman i Minister Palm. […]
SOUNDCLOUD
Support us
Relatonan Resien
- Gana bo outo HAIMA M3 2016 dia 3 di desèmber awor ku MFK!
- Minister van der Horst kier kita 70 trahadó for di trabou pa remplasá nan ku “uitzendkracht”
- Movementu Futuro Kòrsou (MFK) a partisipá na e XXXIII Kongreso di Copppal na Repúblika Dominicana
- Keho di Schotte kontra abogado Roelof Bijkerk a wòrdu trata awetardi 3or den Raad van Toezicht di Abogadonan
- Si Partido PAR, no drenta Gobièrnu, Gruponan Establesé lo Ataka e Lider Polítiko Personalmente
Archivo
- November 2015
- October 2015
- September 2015
- August 2015
- July 2015
- June 2015
- May 2015
- April 2015
- March 2015
- February 2015
- January 2015
- December 2014
- November 2014
- October 2014
- September 2014
- August 2014
- July 2014
- June 2014
- May 2014
- March 2014
- February 2014
- January 2014
- December 2013
- November 2013
- October 2013
- September 2013
- August 2013
- July 2013
- June 2013
- May 2013
- April 2013


text:
Den e programa aki nos ta mira kiko e muchanan ta siña for di ruta di fruta na Mangasina di Rei, kaminda ku hopi kos di ántes ta ser trese dilanti pa e muchanan asina sera konosí kon e bida di ántes tabata. Den e di dos parti nos ta na kunuku di Sur Swinda Seraus kaminda ku e ta duna un amplio splikashon di su meta pa e kunuku.
Produkshon: Fundashon Históriko Kultural Boneriano
Durashon: 58 minüt
Fuhikubo ta presentá: Ruta di fruta i Sur Swinda Seraus
Den e programa aki nos ta mira kiko e muchanan ta siña for di ruta di fruta na Mangasina di Rei, kaminda ku hopi kos di ántes ta ser trese dilanti pa e muchanan asina sera konosí kon e bida di ántes tabata. Den e di dos parti nos ta na kunuku di Sur Swinda Seraus kaminda ku e ta duna un amplio splikashon di su meta pa e kunuku.


text:
Xiomara Ruiz-Maduro candidato nr 3 MEP: E ponencia di Gabinete Eman cu a “inverti” den Pueblo no ta cuadra cu realidad
Desde entrada di Gabinete Eman prome minister Mike Eman a purba di bende e teoria y pensamento economico cu pa medio di inversion door di Gobierno di Aruba lo percura pa crecemento economico y esey lo reduci e deficit financiero di Pais Aruba. Sinembargo a base di cifranan real di cuentananan nacional y rapportnan di Gabinete Eman lo contrario ta ser constata. E ponencia di Gabinete Eman cu a “inverti” den Pueblo no ta cuadra cu realidad.Read more...


text:
Diadomingo awor 21 di December, Digicel den Caya Grandi
Digicel den Caya Grandi habri diadomingo awor 21 di December
Ofertanan ariba Smartphone cuminsando di AWG 89 so!!!
ORANJESTAD, Aruba 18 di December 2014: Diadomingo awor 21 di December, Digicel den Caya Grandi ta bay ta habri durante e evento cu MAMBO ta organiza pa bo por haci bo compranan di Pasco e weekend aki.
Digicel lo ta habri di 10 am te 2 pm. Bo por pasa y scoge e regalo special cu bo kier duna na bo sernan keri y na un bon prijs. Digicel tin ofertanan ariba Smartphone cuminsando di AWG 89,- cu ta inclui 1 luna di Data.
Bo por scoge entre e siguiente modelonan cu ta inclui den e special aki pa diadomingo awor:
* Alcatel C1 na balor di AWG 89,- incluyendo 1 luna di Data (bronze package 2GB)
* DL 750 na balor di AWG 109,- incluyendo 1 luna di Data (bronze package 2GB)
* Alcatel Idol na balor di AWG 349,- incluyendo 1 luna di Data (bronze package 2GB).
Bishita Caya Grandi diadomingo awor y sorprende bo sernan keri cu un bunita Smartphone regalo di Digicel.


text:
ORANJESTAD – Diahuebs Aruba a conoce e cabay Rosalinda. E prome di 7 cabay cu lo keda devela rond di Oranjestad, y cu tin cu conta e storia di Paardenbaai. E proyecto aki ta conta cu un colaboracion di entidadnan diversifica. Artista local conoci cu ta Osaira Muyale a traha conhuntamente cu partnernan manera Aruba Tourism Authority, Ministerio di Cultura, partner internacional cu ta Mondriaan Fund y bou di guia di Renwick Heronimo.
PROYECTO
Ta trata aki di un proyecto cu ta conta e Historia di Paardenbaai, manera e nomber mes ta bisa. e ta un refleho di e storia di e area aki den Oranjestad unda den siglonan 16 tabata benta e cabaynan for di barco unda nan mester a landa yega tera. E fantasia di e cabay color blauw ta refleha netamente e hecho aki cu e ta sali for di awa.
OTRO CABAYNAN
Rosalinda ta e prome cabay instala, pero den e simannan nos dilanti lo instala e otro 7 cabaynan yama Ambrioso, Bonifacia, Dosithea, Eufrosina, Sinforosa, Saturnina y Escapia. Hunto nan lo conta e storia di Paardenbaai na un audiencia extenso.
ORANJESTAD - SETAR ta informa cu tur Teleshop & SETAR Store lo tin orario adapta:Diasabra 19 di december 2015 7:45 am – 2:00 pm.
ORANJESTAD – E tiramento di lot, pa Festival di Dande 2015, a bay masha ameno y e weekend aki, lo tin un ambiente di Pasco den Paraiso, riba Plaza Turismo. Diabierna 18 di december, lo tin den un ambiente di pasco cu cuminda, cos dushi, artesania di pasco y mas riba Plaza Turismo. Animacion cu musica di gaita, lo ta den man di Paranda Ta Nos, Arugaldo, Grupo Fortaleza, Grupo Melodia y Los Paranderos. Diasabra 19 di december, lo tin mas ambiente di fin di aña, cu animacion di musica di gaita di Sparkle cu Briyo, Los Paranderos y Maruba. Ambos dia cu bar y cushina bon surti.
SAN NICOLAS - Pa medio di e comunicado aki, Serlimar ta participa e adaptacionnan haci den su rutanan residencial durante e dianan di fiesta. Serlimar ta pidi un y tur pa tene cuenta cu e adaptacion aki y asina presenta e desperdicio di cas segun e fechanan adapta. E adaptacion ta ensera cu lo recoge tur ruta cu 1 dia di adelanto prome cu e dia fiho di recoge. Esaki ta valido entrante diadomingo 20 di december te cu diahuebs 31 di december, esta lo siguiente:
ORANJESTAD - Un fin di luna, cu tremendo premio, ta locual Lotto ta ofreciendo na su clientenan, cu tin un tickets no-ganado di e wega popular di Raspa y Gana, esta Gold Rush. Esaki ta e ultimo siman, pa bo entrega bo 2 tickets no-ganado, cerca cualkier rebendedo di Lotto, tur rond Aruba. Pa ser exacto, dia 18 di december ta e ultimo wega pa participa. Pues no perde e oportunidad aki y wak pa bo ticket, tambe ta den e tombola! E ganadonan di e 3 premionan fabuloso, lo wordo anuncia dia 28 di december, den corant, riba facebook, como tambe riba e web-site di Lotto, esta www.lottoaruba.com.
ORANJESTAD - Presidente di Fundacion Cultural di Festivalnan Folklore, Dande y Himno y Bandera (FCFFDHB), Sr. Harry Croes, ta hopi contento y satisfecho con e inscripcion a bay. Diadomingo pa 4’or di atardi, na Hamaka riba Plaza Turismo, a tuma luga e inscripcion, pa e festival di Dande y Composicion Tipico, caminda un total di 14 agrupacion musical a inscribi, un total di 34 cantante pa Dande y 9 cantante pa Composicion Tipico. Tur esnan cu a bini inscribi, a ricibi e reglamento pa composicion tipico y esun pa Dande.
ORANJESTAD - Den cuadro di e celebracion di 50 aña di Garage Cordia Aruba, e agencia di autonan marca Toyota, Lexus y BYD, ta organisa un evento special, diadomingo awor dia 20 di december, cuminsando for di 4:00pm pa 10:00pm na Camacuri. Entrada pa e evento lo ta solamente 5 florin, cu lo bay pa Fundacion Autismo Aruba. Durante e evento di famia, Edselyn Figaroa lo lansa su buki titula "365 storia pa mucha" y Garage Cordia ta habri inscripcion pa e "Toyota Dream Car Art Contest". Ta trata aki di un campaña nacional di pintamento, di cual muchanan entre 4 y 15 aña di edad, lo por expresa nan creatividad artistico, dor di pinta nan mesun auto di nan soño, claro uzando tur nan imaginacion y incopora aspectonan di nos dushi isla Aruba. E campaña lo start e mesun dia y lo sigui te cu februari 2016. Por inscribi te cu dia 15 di januari 2016 na Garage Cordia pa gana diferente premio. Como premio mayor, un biahe pa Japon pa e mucha y un mayor.


text:
Recientemente Arubus Nv a haci entrega di e promer Advantage Card na Sr. Jasua Rasmijn di Savaneta.
Sr. Jasua ta e promer persona cu e registra y tambe pa e motibo ey hanja
su Advantage Card serka nos.
Pa e motibo aki Arubus a dicidi di regala Sr. Jasua Rasmijn un total di 50 trips gratis riba su Advantage card pa asina e por cuminsa di biaha usando su Advantage Card. Sr. Rasmijn a keda sumamente contento cu esaki y a expressa cu e ta masha contento cu e Advantage card aki. Awor e por spaar casi Awg 700,- pa anja usando Arubus y Advantage card.


text:
September 2013 9
Hòspital nobo lo tarda te 2016 i awor lo kosta mas pa konstruí
Un dia promé ku “ Dia International di Pas”, Gabinete Asjes a anunsiá den medionan di komunikashon ku ta ratifiká e desishon di Gabinete Schotte, relashoná ku hospital nobo, esta pa mantené diseño di Konsorsio Ballast Nedam, mantene Konsorsio Ballast Nedam pa konstrui e hospital nobo, i mantené Usona komo kordinadó. Alabes Prome Minister Asjes […]
Ban hasi’é pa ‘Coco’, Kaya Wladimir ‘Coco’ Balentien
Willemstad – Kòrsou ta habri siman den un gran euforia di selebrashon, despues ku Djadumingu mardugá otro di nos atletanan ta skibi historia den bukinan di deporte mundial, kibrando e rèkòrt di honron na Hapon i ta awor na 57 honron, sin ku temporada a kaba ainda. Meskos ku henter pueblo di Kòrsou, MFK i […]
Ta basta ku e disko rayá, pueblo ke sa é bèrdat
For di dia Parlamento a instruí Minister di Hustisia den un moshon pa tene un konferensha di prensa denter di 48 ora pa duna informashon, por a pronostiká ku esaki lo bira un desepshon. Paso mesun argumento ku Ministerio publiko i Minister, a usa 4 luna largu pa duna un mínimo na informashon (“na ínteres […]
Situashon aktual ta lantando mas interes pa REFORMA den barionan
Willemstad – E interes den barionan na Kòrsou pa skucha, papia i haña informashon riba e tema di REFORMA ta oumentando dia pa dia mas i mas den barionan. E prekupashon den komunidat ta grandi. Mas i mas hende ta birando konsiento di e echo ku nos no por sigui asina’ki mas i ku lokual […]
MOSHON-SALBABIDA PA NAVARRO I KOALISHON
Despues di e shòk ku henter Kòrsou a sinti ora a bira konosí ku Luigi Florentina (‘Pretu’), ku tabata sospechoso den un kaso relashoná ku e asesinato di Raul (Bolle) Martinez (sospechoso asesinato Helmin Wiels), a muri den e sèlnan na Barber, tur wowo tabata dirigí riba Parlamento. Einan e Minister di Hustisia Sr. Nelson […]
Ta Navarro so ta responsabel?
Meskos ku henter pueblo di Kòrsou, frakshon di MFK tampoko no por a kere nos orea ora nos a tende e notisia Djasabra tempran di e fayesimento di Luigi F. “alias Pretu”, den e selnan na Barber kaminda e tabata detené for di diamars 3 di Sèptèmber último. Despues por a nota ku a surgi […]
SAMBIL CURAÇAO lo habri ofisialmente djawebs 3 di aprel 2014
Willemstad – E invershonista Venezolano Sr. Alfredo (Freddy) Cohen di Grupo SAMBIL resientemente tabata na Kòrsou, pa pone su mes na altura di kon e proyekto SAMBIL CURACAO ta desaroyando. Sr. Cohen tabata satisfecho kon e trabounan ta kanando i a anunsiá ku Djawebs 3 di aprel 2014 SAMBIL CURACAO lo habri su portanan ofisialmente. […]
Karta pa Minister di Hustisia – Pik Pisas 3 sèptèmber 2013
Brief aan Minister v. Justitie – 3 sept 2013
Gobièrnu a atmití awe, ku 94% di poblashon na Kòrsou tin problema dental, di kual 30% ta mucha.
Awe Parlamento di Kòrsou a trata e tópiko di fluoride den nos awa di bebe. Durante e presentashon ku Gobièrnu a duna, a bin sali na kla ku un rapòrt di aña 2002 ta indiká ku 94% di nos poblashon tin problema ku kuido dental. Di e 94% aki, 30% ta mucha. A bin resultá […]
SOUNDCLOUD
Support us
Relatonan Resien
- Gana bo outo HAIMA M3 2016 dia 3 di desèmber awor ku MFK!
- Minister van der Horst kier kita 70 trahadó for di trabou pa remplasá nan ku “uitzendkracht”
- Movementu Futuro Kòrsou (MFK) a partisipá na e XXXIII Kongreso di Copppal na Repúblika Dominicana
- Keho di Schotte kontra abogado Roelof Bijkerk a wòrdu trata awetardi 3or den Raad van Toezicht di Abogadonan
- Si Partido PAR, no drenta Gobièrnu, Gruponan Establesé lo Ataka e Lider Polítiko Personalmente
Archivo
- November 2015
- October 2015
- September 2015
- August 2015
- July 2015
- June 2015
- May 2015
- April 2015
- March 2015
- February 2015
- January 2015
- December 2014
- November 2014
- October 2014
- September 2014
- August 2014
- July 2014
- June 2014
- May 2014
- March 2014
- February 2014
- January 2014
- December 2013
- November 2013
- October 2013
- September 2013
- August 2013
- July 2013
- June 2013
- May 2013
- April 2013


text:
Nos no por y no kier bisa cu el a muri
Ta djis ausente e ta
Cu un saludo di man el a biaha bay pa un mundo desconoci
Lagando nos pensando con bunita e paraiso ey lo mester ta
Pasobra el a keda ayanan
P’esey pensa cu e ta pasando bon
Y unda cu e ta, sigur tin paz celestial
Stim’e aya cu e mes un amor cu e tawatin aki
Cord’e manera cu e tawata
E no a muri
Ta djis ausente e ta
Den momentonan di mas duro nos ta ripara ken ta nos amigonan real den e mundo aki.
Ora cu nos a ricibi di bosonan tanto consuelo y amor, tabata mescos cu ta e lenso di perfume di nos Señor Hesucristo nos a ricibi, cu kier a seca nos lagrima abundante y incesante.
Un danki na prome luga na Papa Dios cu a duna nos e forsa y consuelo pa acepta e noticia tristo aki. Na tur nos coleganan cu manera semper a sa di sostene otro y brinda otro cu e ayudo moral. Un danki special na su esposa, yiunan y famia cu a permiti nos di Departamento di Cultura Aruba (DCA), su ex-coleganan, hunto cu Minister di Cultura, señor Otmar Oduber y su Ministerio pa organisa y duna Vale su ultimo homenahe y despedida manera cu nan lo a desea.
Un danki tambe na maestro di ceremonia señor Ruben“Scorpio” Garcia, Cas di Cultura y su staf: Vicky, Joan, Hopmans, Bryson, Gerson y Garcia, Ad Patres Funeral Home, High Performance Sound & Lighting, Mickey Gravenhorst, Telearuba, Dariela Solognier, Kinsasha Schouten, IBISA, Alan Goede, Donovan Maduro, Pro Video, Jado Maduro y famia, Telearuba, Biblioteca Nacional su colaboradornan Albertico Boekhoudt, Alex Koolman, Josmar Sneek, Elizabeth Loefstok, Astrid Gietel, Poets T.V., Nelson Sprock cu su caha di Orgel “Nos Ambiente”, Zulaika Geerman, Benito Gomez cu su “Steel Edition”, “Rondaya Universal Arubano”, Poetanan: Ruthy Vrieswijk, Yakari Gabriel y Omaira Rodriguez-Britten, Doedel Sophia, Grupo “Sodo y Cuero”, Grupo “Coro Arsnova”, Banda Musical “BADU”, Grupo Teatral “E ultimo Elenco di Vale”, comediante “Pachi Damon”, Jubi Naar, Ronald Manuela, Mighty Reds, Rudolf Gibbs, Rafael Flanders, Mighty Whitey, Freddy Maduro, David Cornet, “Mariachi Perla di Aruba”, Frank Croes, “Grupo Cakiña”, Janiro Eisden, Grupo “Teatral Experimental Aruba”, Freddy Tromp y “Popcorn Dancers”, Jose Tromp, Roland Jansen, Carmen Maduro, Henry Lourens Oduber, Fernando Vermeer, Osvaldo Correa, Omar Kock, Ryan Roger, Mitchell de Meza, Anaisa Orman, Taissia Alleyne, Joe Fortin, Jeffrey Schuilenburg, Faritha Luydens, Lilian Besselink, Elsa Krosendijk, Yakari Gabriel, Franklin Dijkhoff, Nathaly Kooyman, Juan Tromp, Jack Tromp, Ito Tromp, Eddy Tromp y “Rincon Boyz”, Father Jacob y señor Odor. Y nan tur esnan cu di un manera of otro a sostene DCA pa por a realisa e homenahe na Vale Croes, e Gran comediante internacional, titula “Don Vale a Nek tur hende”.
Danki di Curason den nomber di nos tur, su ex-coleganan di Departamento di Cultura Aruba.


text:
-
Contact Us
- info@cuckoopress.com
10 karakterístika pa bo tèst i determiná si bo ta un persona agradabel!
Tin vários persona ku kier sa ku nan ta hendenan masha amikal i agradabel, i den nan kabes nan kier sa ku tur hende gusta nan. Komo ku hende ta falsu mané nan so, hende tin tendensha di trata bo masha lif mes den bo kara, anto manera bo bira bo lomba nan ta papia loke en realidat nan ta pensa di bo.
Ami no ke e tipo di hendenan ei rondó di mi. Pa ami e kos ei ta falsedat, anto ami ku falsedat no ta bai bon ku otro. Ya komo no ta tur hende tin kurashi pa bisa bo si bo ta un persona agradabel òf no agradabel pa tin amistat kuné òf ta den su kompania, mi ta bai duna bo algun karakterístika di un persona agradabel, i bo mes por tèst pa bo mes si bo ta un persona agradabel si òf no!
1. Hendenan agradabel ta genuino!
Hendenan agradabel semper ta bisa loke nan ke bisa, i loke nan bisa, nan ta bis’é den serio! Nan ta personanan honesto ku nan mes i ku otro hende. Nan no ta hunga ròl i nan no ta riba falsedat. Hende gusta personanan honesto i ku semper nan por pidi opinion, pasó e opinion ku nan risibí, nan por ta 100% sigur ku ta un opinion honesto.
Te asta ora bo pone un potrèt riba Facebook, si nan no gust’é, nan ta bisa bo ku nan no gust’é i dikon. Nan no ta hunga ròl bisa bo ku ba keda bunita i ‘nice’, kaminda bo kara a sali mas spantoso ku di Edward Scissorhands!
2. Personanan agradabel ta kurioso!
Aunke nan ta bisa ku ‘la curiosidat mató al gato’, defakto kuriosidat ta bon pa elevá konosementu di hende. Personanan agradabel semper ta kurioso pa sa kiko bo tin pa kompartí ku nan. Kiko bo tin pa siña nan. Kiko nobo nan por siña fo’i bo.
Esaki no tin nada di haber ku hendenan ku stima redu. Hendenan ku gusta redu ta hendenan ku bida bashí òf ku miedu pa hasi loke nan ke, i ta buska redu di otro hende pa sa, pa nan por tin algu pa por sosialisá kuné, òf pa nan por sinti nan mes bon na momentu ku algu malu sosodé ku otro persona.
3. Personanan agradabel sa kon pa skucha!
Personanan agradabel sa kon pa pone nan mes disponibel pa skucha loke sea ku bo tin ku konta nan. Nan no ta bira distraí, òf kibra bo miéntras bo ta papiando, pa nan haña chèns di papia òf konta algu. Hende ta gusta papia ku nan, pasó nan ta duna bo tur nan atenshon i ta respetá bo pa e persona ku bo ta.
4. Personanan agradabel ta humilde.
Humildat ta un di e promé kosnan ku mi a siña den arte marsial. Humildat ta bo abilidat i bo gana di siña di otro hende. Pa un persona humilde, tur hende ta igual kuné. E no ta mas ni ménos ku niun hende. Na momentu ku bo ta un persona humilde, bo no ta sinti nesesidat pa broma. Bo no ta sinti nesesidat pa mustra tur hende bo kredensial i bo logronan, pasó bo no tin nada di prueba na niun hende. Abo sa kiko tur bo por i kiko bo a logra den bida. Abo sa ku humildat ta e yabi pa yega na éksito, i ku si bo pèrdè humildat, bo ta pèrdè bo mes den e kaminda di arogansia i outo-komplasensia. Hende humilde ta kompartí tur loke nan tin ku otro hende, i keda ku hamber pa sa mas.
5. Personanan agradabel ta puntual.
Un di e desbentahanan di ta un persona puntual ta ku nunka niun hende no ta yega trempan pa apresiá ku bo a yega na tempu. Esei ta un mal karaktestistika di nos komo yu’i Kòrsou. Nos no sa kon pa mantené no mes na akuerdonan, i hopi bia ora nos yega lat, nos ta uza komo esküs ku ta Yu’i Kòrsou nos ta. Ser puntual ta djis mustra ku bo ta hende di palabra i ku bo ta respetá e otro persona dor di no pon’é warda riba bo!
6. Personanan agradabel no ta huzga otro hende.
Nan ta komprondé ku kada hende a bin di un huki diferente, i esei ta pone ku kada ken ta pensa diferente, komportá nan mes diferente i tuma desishonnan diferente. Hende ta sinti nan mes mas konfortabel pa kompartí nan bida ku bo, pasó nan sa ku nan no ta wòrdu mal huzgá dor di bo.
7. Personanan agradabel gusta yuda.
Aunke awendia hende a bin ta yuda ménos, debí ku hende a bira hendenan malagradisí. Sinembargo hende ku ta yuda di kurason no mester di nada a kambio. Nan ta yuda pasó nan ke, i maske kuantu skòp nan haña pa danki nan ta sigui yuda, pasó esaki nan a bin pa hasi.
Akinan si ami a kai chikí. Band’i yudament’i hende desformal, ku no gusta yuda bèk, òf ku sa di bo eksistensha solamente ora nan meste’i bo, mi ta bira nan bèk riba e mesun pia ku nan a bin serka mi!
8. Personanan agradabel gusta hari i nan ta pensa positivo.
Smail ta un di e ekspreshonnan di mas kontagioso ku tin. Bo bira wak un hende i smail kuné, outomátikamente e tambe lo smail ku bo bek, maske ta un smail forsá, pero e tin ku saka algu si.
Anto hende gusta personanan ku gusta hari i ta pensa positivo. Esaki ta hinka pensamentu positivo den nan, drechando nan beis i laga nan tambe pensa mesun positivo.
Tin ora mi ta kai chikí akibanda. Mi ta hari solamente k’e hendenan ku mi tin gana di hari kuné anto ora mi ke, pero mi ta purba kambia esaki, pasó mi a mira e efekto ku e tin, i e por drecha dia di kualke persona ku kisas kiersa ku niun hende no ta dunanan atenshon!
9. Personanan agradabel tin empatia i ta trata hende ku kurason habrí!
Ora bo tin empatia, bo sa kon pa hinka bo mes den sapatu di otro hende pa sinti loke nan ta sinti. Aparte di esaki nan no tin miedu pa pone nan defensa abou, i mustra bo ku nan ta mesun hende ku bo, i ku nan tambe tin nan vulnerabilidatnan. Na momentu ku hende hasi esaki, outomátikamente e otro hende tambe ta pone nan defensa abou i asina e komunikashon ta bira mas genuino. Esaki ta pone tambe ku e personanan aki por tin tiki amistat, pero esnan ku nan tin ta di bèrdat bèrdat!
10. Personanan agradabel no ta buska atenshon!
Tur hende mester di atenshon i ta gusta atenshon, pero na momentu ku bo ta hasié di mas, e ta bira algu riparabel i hende ta sinti ku bo ke ta e sentro di atenshon. Esaki ta pasa ku personanan narsista, arogante i hendenan ku no ta humilde. Nan forma di aktua semper ta pa trèk atenshon di otro hende riba nan. E persona agradabel ta preferá keda trankil, skucha i siña di otro hende. Hendenan lo gusta su kompania pa motibu ku nan sa ku e no ta bai kita tur atenshon pa pone riba dje!
Awor ku bo a lesa e indikashonnan aki, bo por klasifiká bo mes komo un persona realmente agradabel? Òf ta hende semper a laga bo pensa ku bo ta agradabel pa kualke otro motibu/benefisio ku nan por saka fo’i bo?
Pensa bo bon!
Fuente: Lifehack
Danki pa “like i “share”. Mi ta apresiá mashá. Sinti bo liber pa laga bo komentario atras.]
**Images used in this article is copyrighted by their respective authors. I just happened to google for an image and found what I’ve used, so please don’t sue me, for I have no money to pay you or a lawyer. Plus I fear going to jail.**
You might also like:
Comments
Leave a Reply
You must be logged in to post a comment.


text:
Gremionan tambe por a actua prome pero a pone prioridad otro caminda
Segun FTA, ta lamentabel con gobiernonan ta laga nos situacion financiero deteriora den e ultimo añanan. Hubert Dirks a sigui splica cu e situacion financiero ta malo pa basta tempo caba y e gobierno no a logra scapa di e problemanan aki. Awor ta un momento cu gobierno mester asumi su responsabilidad ya cu e forma cu ta manehando awor no ta esun corecto. Gremionan a trata pa evita e situacion pero no a logra. E situacion financiero di Aruba ta depende solamente di turismo y esaki ta hacie debil . E inversion di gobierno den economia ta hopi importante. Si logra na drecha e situacion esaki lo pone cu den e añanan nos dilanti por cana straight. Awor aki no sa ki tempo cos lo drecha y esaki ta haci e situacion uno tenso ya cu no sa e magnitud di e daño. FTA ta sera cu e daño ta minimal y tur gremio lo reuni pa wak con por evita cu economia lo wordo afecta.
Den comunidad hopi dede ta bai den direccion di gremionan y e pregunta ta si durante e dialogo social no a tuma nota cu cosnan no tabata canando bon. Segun Dirks, a wordo menciona cu situacion ta critico. A menciona cu mester tene cuenta cu fechanan y condicionnan y a anuncia cu lo por intervencion di Hulanda. E situacion a sigui y e gremionan no a haya tur informacion di biaha. Di otro banda ta spera cu e situacion actual lo por yuda cu den futuro nos lo no bolbe cay den un situacion manera esun actual.
Hubert Dirks ta bisa cu por a mira hopi cos den e rapport di IMF y tabata suficiente pa ppr tuma accion pero a tarda pa actua. Lo por a actua for di Gabinete Eman I caba pero a tarda hopi. Mester tabata mas critico y insistente di banda di e gremionan. A discuti e rapport di IMF pero tabatin otro prioridadnan manera e situacion di AOV, inhaalmaneuvre, APFA y AZV. FTA lo a desea di atende e situacion financiero prome.


text:
05 April official presentation of the candidates for Miss Teen Aruba International
- Details
- Published: Monday, 16 September 2013 14:27
- Written by Click Print NV
GLW Foundation ta yama Bon Bini na Click Print Aruba cu ta join e famia di Miss Teen Aruba International ! Masha Danki na e staff y personal , special Sra. Astrid Croes cu ta juda nos cu mil amor ! Masha masha Danki Click Print Aruba .. dus ya bo sa pa tur loke ta imprenta di posters , banners , folders , flyers y mas , anto ta Click Print bo mester bishita , situa den Avenida Milo Croes


text:
ORANJESTAD/NEW YORK – Den un esfuerso pa por estrecha nos relacionnan y hasta sera amistadnan nobo den prensa di Merca, a dicidi di organisa un almuerso cu un grupo grandi di periodistanan for di Merca. E evento a tuma lugar na New York na unda Minister di Turismo Otmar Oduber tabata presente hunto cu e directiva nobo di ATA Aruba pa haci un presentacion.
E reaccion di e periodistanan tabata sumamente positivo y Aruba por conta cu amistadnan nobo awor den prensa di Merca, cla pa sigui duna Aruba mas cobertura posibel.
Durante e presentacion di Minister Otmar Oduber, el a splica e periodistanan presente di e cambionan cu e Gobierno nobo ta haciendo na Aruba, por ehempel den embeyecimiento di centro di ciudad. Tambe a conta di e cantidad di productonan nobo cu Aruba tin pa ofrece su turistanan y sin lubida e lista di actividadnan spectacular cu nos isla lo ta anfrition di dje den e lunanan nos dilanti, manera ta e festival internacional di pelicula.
For di sala por a sinta un animo grandi entre e periodistanan cu a tende cantidad di informacion di Aruba cu nan no tabata conoce mes, manera ta e esfuersonan cu nos isla ta haci pa eco-tourism den cuadro di nos Parke Nacional Arikok. Representantenan di M-Silver Associates cu ta e compania di relacionnan publico cu ta representa Aruba na Merca y Canada, a duna di conoce cu e medionan di comunicacion cu a wordo invita y cu a presenta ta e mihornan den e mercado elite di Merca. Ela referi na cantida di revista, corant y varios otro medio mas. Pa logra haya e periodistanan aki pa bin topa cu bo no ta facil y e hecho cu nan a bin ya ta mustra e interes cu nan tin den nos isla.
Minister Otmar Oduber a bisa e presentenan na final cu “Tin 90 mil amigo ta spera boso na Aruba”, referiendo na e campanja publicitario nobo cu Aruba a lansa internacionalmente algun tempo atras, haciendo enfasis cu tur hende di Aruba ta amigo di nos turistanan, dunando nos huespednan un sentido cu nan ta na cas ora nan ta na Aruba.
Separa di miembronan di prensa y invitadonan, tambe tabata presente Joyeline Croes, Minister Plenipotenciario di Aruba na Merca cu tambe a presencia e presentacion y a bisa na final cu ta den e direccion aki nos isla mester sigui bay, organisando mas di e eventonan aki pa por sigui haya cobertura den prensa di Merca


text:
Den e programa aki nos invitado ta Rignald de Palm miho konosi komo Quake. Quake ta di desendensia Boneriano. Komo eskritor ela skirbi un buki interesante di poëma kual ta ”Kita paña fo’i kabuya”. Nos ta kombersa kune tokante e buki aki i tambe di su bida.
Produkshon: Fundashon Históriko Kultural Boneriano
Durashon: 48 minüt
Fuhikubo ta presentá: Rignald (Quake) de Palm
Den e programa aki nos invitado ta Rignald de Palm miho konosi komo Quake. Quake ta di desendensia Boneriano. Komo eskritor ela skirbi un buki interesante di poëma kual ta ”Kita paña fo’i kabuya”. Nos ta kombersa kune tokante e buki aki i tambe di su bida.


text:
Farandula
Inskripshon Festival di Tumba 2015 lo tuma luga djadumingu awor.
ChillingStation
January 15th, 2015
Tur kos ta kla pa djadumingu awor 18 januari 2015 pa inskripshon di Festival di Tumba 2015. Manera tur aña di nobo nos tumberonan ku nan fanatikonan lo tei presente na Festival Center i e aña aki no ta un esepshon. Chilling Station kier desea […]
Amak ta pidi pa ban respeta nos Tumba.
ChillingStation
February 19th, 2014
Festival di Tumba pa Karnaval di Kòrsou atraves di su 44 aña di eksistensia, a demostrá ku e ta un aktividat Kultural Musikal ku tin derechi di eksistensia. E festival aki a krese na kontenido i na nivel di organisashon. E final di Festival di […]
E aña aki tur hende ta bai zjegere zjegere den kaya nan di Korsou.
ChillingStation
February 8th, 2014
Karnaval 2014 a konose su rei di tumba. Ike Jesurun a keda korona komo rei di tumba 2014 ku su titulo Den e hanchi ey, den e kaya ei, tei mi ta bai. Ike tabata un di e faborito nan for di su prome […]
Tur kos ta kla pa e anochi pre-eliminar nan di Festival di Tumba.
ChillingStation
February 3rd, 2014
Nos a drenta den siman di Tumba. Esaki lo bai bira e di 43 aña di Festival di Tumba Korsou. Un total di 58 tumba lo bai partisipa awe 3, 4 i 5 februari 2014. Awe djaluna lo tin 3 ex rei di tumba ku […]
Tumba i mas tumba na bo Chilling Station
ChillingStation
January 10th, 2014
Banda nan a kuminsa pasa riba nan tumba nan kaba y pa kuminsa hinka nos oyente nan mas I mas den e ambiente di Festival di Tumba 2014, nos ta bin ku un mini tumba marathon tur dia di siman. Djaluna awor 12 januari […]


text:
"Papiamento, Nos Idioma" na Cas di Cultura durante un anochi di 'Tapijt Cora'. E documentario, cu tin un duracion di 70 minuut, ta forma parti di e campaña organisa pa Departamento di Enseñansa "Nos idioma ta den bo man. Papiamento, cuid'e!" Rebecca Roos a scirbi e script pa e documentario den cual algun di e topiconan ta Origen, Historia y Desaroyo di Papiamento. Redaccion tabata den man di Proyecto Idioma di Departamento di Enseñansa y produccion a keda na encargo di ECA.
vrijdag 17 april 2009
Tapijt Cora
Oranjestad - Diamars 19 di mei 2009 lo estrena e documentario
"Papiamento, Nos Idioma" na Cas di Cultura durante un anochi di 'Tapijt Cora'. E documentario, cu tin un duracion di 70 minuut, ta forma parti di e campaña organisa pa Departamento di Enseñansa "Nos idioma ta den bo man. Papiamento, cuid'e!" Rebecca Roos a scirbi e script pa e documentario den cual algun di e topiconan ta Origen, Historia y Desaroyo di Papiamento. Redaccion tabata den man di Proyecto Idioma di Departamento di Enseñansa y produccion a keda na encargo di ECA.
"Papiamento, Nos Idioma" na Cas di Cultura durante un anochi di 'Tapijt Cora'. E documentario, cu tin un duracion di 70 minuut, ta forma parti di e campaña organisa pa Departamento di Enseñansa "Nos idioma ta den bo man. Papiamento, cuid'e!" Rebecca Roos a scirbi e script pa e documentario den cual algun di e topiconan ta Origen, Historia y Desaroyo di Papiamento. Redaccion tabata den man di Proyecto Idioma di Departamento di Enseñansa y produccion a keda na encargo di ECA.
Geplaatst door JRH op 23:03 Geen opmerkingen:
zaterdag 4 april 2009
Grabacion "Papiamento di Papiamento"
Oranjestad - Durante luna di April a cuminsa graba "Papiamento di Papiamento", un programa caminda tin hopi papiamento tocante e idioma Papiamento. E programa cu ta forma parti di e campaña "Papiamento, cuid'e!" ta trata diferente topico manera Vocabulario, Cuido y Luga di Papiamento den nos comunidad. Meta di e programa ta pa trece discucion sano tocante nos idioma. Cu esaki den mente a invita studiante, docente, musico, escritor, periodista, linguista y conocedor di cultura pa forma parti di e conversacionnan cu ta wordo modera pa Olga Buckley y Swinda Arends. "Papiamento di Papiamento" lo wordo transmiti pa Telearuba cuminsando dialuna 1 di juni 2009.
Geplaatst door JRH op 23:24 Geen opmerkingen:
maandag 20 oktober 2008
Almacita di Desolato, un pelicula na Papiamento
Oranjestad – Fundacion Arte Pro Arte y Departamento di Cultura ta presenta e pelicula ‘Almacita di Desolato’, un pelicula na Papiamento premia internacionalmente na paisnan manera Inglatera, Spaña, Belgica y Martinique. Almacita di Desolato ta basa riba un storia di Elis Juliana y Pater Brenneker di e serie Sambumbu. E pelicula ta produci pa e Arubiano Norman de Palm y dirigi pa Felix de Rooy. Nos tin oportunidad pa mira e pelicula aki na The Cinemas na Renaissance for di 22 pa 28 di october. Tur dia lo tin tres funcion: 6.30 di atardi y 8.40 y 10.50 di anochi. Carchi ta obtenibel na Van Dorp Oranjestad y San Nicolas.
Pa mas informacion por tuma contacto cu Amy Lasten na 5610771 of Joan Danies na 5621717.
Pa mas informacion por tuma contacto cu Amy Lasten na 5610771 of Joan Danies na 5621717.
Geplaatst door JRH op 19:02 Geen opmerkingen:
woensdag 21 mei 2008
Papiamento ta idioma oficial na Aruba
Oranjestad – For di un nocion creciente di un propio identidad cultural y di e reconocimento di e balor cu idioma tin den e proceso aki, Gobierno di Aruba a sinti e necesidad pa implementa uzo di Papiamento como idioma cu tin mes nivel cu Hulandes riba tur tereno den nos sociedad. Ta pa tal motibo y despues di hopi deliberacion cu dia 21 di mei 2003 Parlamento di Aruba pa medio di un Ordenansa Nacional a proclama Papiamento y Hulandes como idioma oficial na Aruba, subrayando asina cu ambos idioma ta igual na otro.
Awe nos ta celebra 5 aña di e oficialisacion aki di Papiamento. E ley ta encera entre otro cu un ciudadano por skirbi carta oficial pa gobierno sea na Papiamento of na Hulandes. Si un organo gubernamental saca un documento oficial na Hulandes, un interesado por pidi e organo un traduccion na Papiamento. Documento huridico y acta notarial si ta keda na Hulandes. Gobierno di Aruba kier logra cu oficialisacion di Papiamento promove adkisicion di experiencia den uzo di Papiamento. Oficialisacion di Papiamento lo mester crea mas aprecio pa nos idioma nacional y na mesun momento hisa conocemento y stimula e bon uzo di esaki.
Awe nos ta celebra 5 aña di e oficialisacion aki di Papiamento. E ley ta encera entre otro cu un ciudadano por skirbi carta oficial pa gobierno sea na Papiamento of na Hulandes. Si un organo gubernamental saca un documento oficial na Hulandes, un interesado por pidi e organo un traduccion na Papiamento. Documento huridico y acta notarial si ta keda na Hulandes. Gobierno di Aruba kier logra cu oficialisacion di Papiamento promove adkisicion di experiencia den uzo di Papiamento. Oficialisacion di Papiamento lo mester crea mas aprecio pa nos idioma nacional y na mesun momento hisa conocemento y stimula e bon uzo di esaki.
Geplaatst door JRH op 18:40 Geen opmerkingen:
maandag 19 mei 2008
Prome examen di Papiamento den enseñansa secundario general
Oranjestad – Awe ta tuma luga e prome examen di e materia Papiamento na e scolnan di mavo. E examen skirbi aki ta forma parti di e examen final. Esaki ta un adelanto grandi pa reconocemento y uzo di e idioma nacional di Aruba. Scolnan manera EPB y EPI ya ta duna examen di Papiamento como materia. Pero pa mavo esaki ta e prome biaha.
Como parti di e renobacion di enseñansa secundario general a tuma como punto di salida cu tur materia mester cumpli cu e exigencia di un examen na final. Esaki tambe ta conta pa e materia Papiamento. Den e renobacion a scoge pa introduci Papiamento como materia nobo na mavo, havo y vwo. E idioma di instruccion a keda Hulandes. Banda di esey e alumnonan ta obliga pa tuma Ingles como materia y nan por scoge e idioma Spaño. Den e prome tres añanan tur alumno ta haya Papiamento como materia y despues nan por scoge e materia aki y haci examen di dje. Awe e prome grupo di alumno di mavo ta haci examen di Papiamento.
Como parti di e renobacion di enseñansa secundario general a tuma como punto di salida cu tur materia mester cumpli cu e exigencia di un examen na final. Esaki tambe ta conta pa e materia Papiamento. Den e renobacion a scoge pa introduci Papiamento como materia nobo na mavo, havo y vwo. E idioma di instruccion a keda Hulandes. Banda di esey e alumnonan ta obliga pa tuma Ingles como materia y nan por scoge e idioma Spaño. Den e prome tres añanan tur alumno ta haya Papiamento como materia y despues nan por scoge e materia aki y haci examen di dje. Awe e prome grupo di alumno di mavo ta haci examen di Papiamento.
Geplaatst door JRH op 18:36 Geen opmerkingen:
Labels: Aruba, examen, Papiamento
maandag 10 maart 2008
Campaña nacional di idioma Papiamento
Oranjestad – Parlamento di Aruba a aproba e ley di idioma oficial dia 21 di mei 2003. Fecha riba cual pa prome biaha den historia di Aruba, Papiamento y Hulandes ta bira idioma oficial. Esaki ta encera cu na aña 2008 nos ta celebra 5 aña di oficialisacion di Papiamento. Nacionnan Uni a proclama aña 2008 como Aña Internacional di Idioma. Alabes a proclama aña 2008 como Aña di Cultura na Aruba. E combinacion aki ta haci cu e momento ta ideal pa duna mas atencion na nos idioma Papiamento.
Desde maart 2008, Departamento di Enseñansa a cuminsa cu un campaña, unda a pone tur atencion na Papiamento. E metanan principal di e campaña ta pa conscientisa e comunidad di Aruba cu Papiamento ta un idioma completo y pa stimula uzo corecto di Papiamento. Slogan pa e campaña ta: “Nos idioma ta den bo man. Papiamento, cuid’e!”
Geplaatst door JRH op 22:52 Geen opmerkingen:
Abonneren op: Berichten (Atom)


text:
Clientenan di Digicel awor por recarga nan celular na Ritz
Mas opcion pa recarga y keda semper den contacto
Clientenan di Digicel awor por recarga nan celular na Ritz
ORANJESTAD, Aruba - 1 di April 2015: Awor cu mas opcion pa recarga bo celular prepaid. Desde awor clientenan di e compania di celular cu mas ta creciendo na Aruba, den Caribe, den Centro America y hasta den Ocean Pacifico por bishita Ritz Parlor, tanto riba L.G. Smith Boulevard como tambe na Savaneta pa por recarga nan celular cu mas minuut pa haci yamada of haya acceso na data.
Tanto Ritz como Terrace Bar a bira un Digicel outlet. Terrace Bar ya ta habri desde 18 di Maart y e idea tras di apertura di esaki ta pa mientras cu e muchanan ta disfruta di un ice cream, adultonan por purba un di delicioso cocktail na bar. E bar ta habri di Diamars te cu Diadomingo for di 3.30 di atardi te cu 12 or. di anochi.
Nos kier a hasi un invitation special pa tur nos clientenan den vecindario pa pasa bishita Ritz pa asina recarga nan celular y difruta di un dushi ice cream, platter, cocktail y mucho mas.
Digicel a cuminsa opera na Aruba desde juli 2003 y for di e momento ey a sa di innova henter e industria di telecomunicacion riba nos isla. Pa casi 12 aña nan ta percura pa comunica nos isla, tanto na cas mes como cu e mundo eyfo, na un tarifa pagabel y cu opcionnan tecnologico moderno y eficiente.


text:
Apresiabel Empresario,
Kon Safe Bo Empresa Chikí Ta Pa Kòntròlnan di BAB…
Belasting Accounts Bureau?
Awor por fin bo tambe por hasi uso di dje…e kos maraviyoso di esaki ta naturalmente, kon lihé e ta eliminá e dolo’i kabes ku bo tin dje atministrashon di bo empresa i traha mas plaka pa bo negoshi.
Sekretonan Asombroso pa Atministrashon pa Empresa Chikí Ta Sali na Kla
Kon pa Evitá Problemanan den bo Atministrashon ku BAB Den Bo Empresa Chikí den 30 dia o ménos… Garantisá
Asta e mihó empresa chikí na mundu ku tempu lo bati bankrut pa falta di un bon atministrashon. Manera bo sa, bo por ta E mihó na mundu, pero bo negoshi lo sera sin mas, si bo no tin un atministrashon di negoshi stabil, kònstant i bon organisá. Ata loke un empresario a bisa nos resientemente: Durante e 30 añanan ku mi ta den negoshi, nunka ma mira algu manera esaki. Ta difísil pa haña bon atministradó. Kasi tur aña tin leinan nobo. I hopi dje kompanianan di servisionan atministrativo ku m’a traha kuné no ta leal ni konfiabel mas manera nan tabata 20 aña pasá. Mi no sa kiko pa hasi. Mi ta kansá di gasta plaka ku servisionan atministrativo i no hañando niun benefisio ku ta bale la pena pa e invershon ku mi hasi.
Bo’n ta kansá di gasta sèn ku servisionan atministrativo ku KLA BISÁ no ta resultá? Te ku awor tabatin masha poko alternativa. Pero ku nos sekretonan…Bo Por Evitá Problemanan Den Bo Atministrashon ku BAB den bo Empresa Chikí den 30 dia o Ménos…Garantisá!
Tuma kontakto ku nos na kualkier ora di dia via e-mail: info@bizsolutionshop.com durante 24 ora pa dia pa bo haña bo kopia di nos buki Grátis: Guia Pa Empresario Chikí: Kon pa Kontratá e Eksperto KOREKTO den Servisionan Atministrativo. Nos lo manda e guia rápidamente pa bo di forma digital. Nos a deskubrí maneranan úniko pa hisa bo gastunan i baha belasting di bo empresa ku bo kompetensia no tin ni’un klase di idea di dje. Tuma kontakto ku nos mediante e e-mail grátis: info@bizsolutionshop.com òf yama na 766.5600 pa risibí bo guia ku lo kambia bo bida.
Bo Sirbidó,
Laura A. Thomas-Richardson
……………..
E Servisio Atministrativo Mas Efisiente ku Hamas bo a Yega di Eksperensiá……….Garantisá!